
Krvavi sabor.*) 

(Koncem 14. stoljeća.) 

Bijaše podne 25. veljači godine 1395. U najvećem 
sjaju jaše od Kalnika -priima .• Križevcem mladjani 
kralj Sigismund sa bogato izkićenimi baruni i vitezi kra- 
ljestva ugarskoga. Sutra će biti sabor, pa gospoda idu 
već u predvečerje na mjesto viećanja. Kralju moglo je 
biti istom 30 godina. U pratnji je njegovoj Eustakio 
__llšva, palatin ugarski, biskup primas kraljevine, sinovi 

*) Da bude jasnije ono, što sam naumio pripoviedati, opisati ću 
u kratko stanje naše domovine onoga doba. 

Godine 1382. u mjesecu rujnu umre kralj ugarski Ljudevit 
Veliki. Jošte nekoliko godina prije smrti ovoga kralja do- 
djoše do najvećega ugleda i moći u cieloj državi hrvatski 
velmože: Ivan Horvat, ban hrvatski, Pavao Horvat, biskup 
Zagrebački, Ivan Paližna, prior Vrane. Sve pako ove preticao 
^ umom, imetkom i ugledom velmoža hrvatski Stjepan Lac- 
ković. On je kao ministar, kao državnik, kao vojskovodja 
bio kralju Ljudevitu glavna podpora. A1 uz ove izvanredne 
vrline spajao je on u plemenitoj svojoj duši ljubav napram 
narodu svomu hrvatskomu. Uzbuditi i uzdignuti narod hr¬ 
vatski do prijašnje slave i moći, bijaše mu težnja svega ži¬ 
vota njegova. 

Po smrti Ljudevitovoj primi kraljevstvo u ruke njegova 
udova, kraljica Jelisava (Elisabeta), u ime svoje kćeri Marije. 
Jelisava bijaše kći bana bosanskoga Tvrdka, dakle Hrvatica. 
No obola ova žena odnemarila rod hrvatski, pa strastim 
svojim za volju povjerila svu upravu kraljestva ljubimcu 
svomu, oholomu Magjaru, Nikoli Gari, krvnomu neprijatelja 


Digitized by Google 



6 


pokojnoga Gare, mogući knezovi Celjski; i mnogo osta¬ 
lih ugarskih biskupa i velmoža. 

Osim velmoža posve je malena straža kraljeva; 
jer je tako bilo urečeno u pozivu na sabor, neka svatko 
dodje bez oveće pratnje/ da ne bude sumnje kakova 
sukoba. 

Kod ulaza u grad, gdje je po prilici sada kapela 
sv. Roka, dočekaju kralja velmože hrvatski, na čelu 
jim Ladislav Lošonc, rodom Magjar, koj je ovih posljed¬ 
njih godina bio vrhovni kapetan kraljevine Hrvatske, 
te kao takov i bansku čast obnašao. Silna bezdjela po- 
počini on za svoga kapetanovanja. Narod ga je zvao 
krvnikom Hrvatske. Uz njega su Mirko Bubek, podban 
i veliki župan Križevački, te knez Krbavski, Frankopani, 
i više ostalih plemića hrvatskih, koji su uviek bili pri¬ 
staše kralja Sigismunda. 

Pozdraviv kralja, krene sdružena četa sadanjim 
gornjim gradom, gdje je na mjestu, gdje sada stoji župna 

naroda hrvatskoga. Već (prijašnji kraljevi ugarsko-hrvatski, 
Karlo Robert i Ljudevit mnoga su prava naroda hrvatskoga 
okrnili, al Gara je upravo stao svete pravice J naroda nogama 
gaziti. Nemogući već snositi mnoga i premnoga bezzakonja, 
sastanu sq^ velikaši i narod hrvatski, a na čelu im Stjepan 
Lacković sa pomenutimi drugovi. Tu Jelisavu liše vladanja;— 
i pozovu na hrvatski priestol kralja Sicilije, Karla Dračkoga. 
Ovaj primi ponudu, te dodje godine 1385. u. mjesecu rujnu 
u Hrvatsku. Dočekan od velikaša, stališa i naroda hrvatskoga 
u Zagrebu, bje sa najvećim slavjem pozdravljen i priznan 
za kralja hrvatskoga. Plemstvo ugarsko, takodjer nezado¬ 
voljno sa gospodstvom žene i oholice, palatina Gare, pristane 
većim dielom uz Hrvate i njihova kralja, pa tako bude kralj 
Karlo praćen od svojih Hrvata u Bieloj stolici na staru go¬ 
dinu okrunjen i krunom ugarskom. Al kratko je vrieme kra¬ 
ljevao. Opaka kraljica Jelisava pozove ga u svoj dvor na za¬ 
bavu i tu ga dade izdajnički zadaviti. 

Gnievom i osvetom planuše Hrvati, dočuv grozni ovaj zlo- 


Digitized by Google 



7 


crkva s obližnjimi sgradami, stajala velebna kraljevska 
palača. — Gradjanstvo izašlo iz kuća svojih pozdravlja 
ozbiljno, uljudno kralja; al plaho gleda na ostale vel- 
može, pače kud mu se pogled sastaje sa kapetanom 
Lošoncem, čita mu se na licu mržnja i preziranje. 

Kralj došav u palaču, odpusti ostale velmože, koji 
. se nastane stranom u istoj palači, stranom pako u cis¬ 
tercitskom samostanu, koj je bio naprama sadašnjoj 
županijskoj sgradi, a gdje koji raziđu se po ostalih ku¬ 
cah. Jedino sadrža kralj kod sebe vrhovnoga kapetana 
Lošonca. 

Kralj je duboko zamišljen. 

Lošonc nastoji kralja na nešto nagovoriti. 

„Ne, ne mogu“, prekine on rieč živahno govore- 
ćemu Lošoncu, „to bi bio čin grozan, gadan, nedosto¬ 
jan mene i kraljevske moje krune. Pozivom, kojim sam 
- sazvao sabor, zajamčio sam svakomu sigurnost, a ja bih 
tako okaljao svoju kraljevsku rieč.* 

čin. Buna se digne na dva kraja zemlje. Da jih umiri, krene 
Jelisava sa kćerju si kraljicom Marijom i s jakom pratnjom 
ugarskih svojih pristaša u Hrvatsku. No u žao Čas po se. 
Kod Gorjana u Slavoniji dočekaju jih uvriedjeni hrvatski vel¬ 
može, izsieku jim pratnju, a njih uhvate. Zatvore jih naj- 
^ppie u Kalnik, a zatim u Novigrad, gdje je dao Jelisavu ban 
Ivan Hrvat rad počinjenih narodu svomu zločina zadaviti. 

Magjari pozovu na priestol Sigismunda LuksenburŽkoga, 
zaručnika kraljice Marije. Ovaj do<b’e s vojskom u Hrvatsku, 
zahtievajuć od Hrvata, da mu predadu zaručnicu i obećava- 
juć jim, ako ga izaberu za kralja, sva prava, koja si samo 
žele. Nekoji od Hrvata povjeruju mu: knezovi Frankopani 
izbave kraljicu Mariju i predadu mu ju u Zagrebu. No Si- 
gismund nije držao rieči. On se vjenča sa Marijojn. Videć^ 
da ima i nešto Hrvata uza se, baci se on na neprijatelje 
svoje supruge. 

Uvriedjeni narod hrvatski ustane na noge i sdruži se sa 
junačkim kraljem bosanskim Tvrdkom. Krvavi boj nastane# 

„Oprostite, svietla kruno®, odvrati mu Lošonc, 
„ali čin ovaj je potrebit, da spasite krunu i priestol 
svoj. 0 budite uvjereni, dok je Lacković živ, niste 
nikad siguran na priestolju svom. On mora pasti 
radi sigurnosti vaše krune, ako ne padne on, pasti ćete 
vi, kralju!® 

Kralj uzdrhta, čarobnu nekakvu silu proizvadjale 
su na njega rieči Lošončeve. 

Ovaj je [nagoyarao kralja, neka dopusti, da on 
sutra kod viećanja u saboru slobodno uvriedi Lackovića 
i Hrvate, pak kad oni jamačno uvriedu uvriedom uz¬ 
vrate, da na njih kano na veleizdajice navali te jih 
posjeći dade. 


Jednu vojsku za drugom vodjaše Sigismund na Hrvatsku^ ali_ 
svaku mu svladaju junački Hrvati. Sjajnom bi se bila pobje¬ 
dom svršila po Hrvate ova borba, da ne umre 1393. god. 
Tvrdko. Njega nasliedi Dabiša, koj kukavica nagovoren od 
Sigismunda, ostavi Hrvate i hrabroga im bana Ivana, koj ju¬ 
načkom smrću u bitki pogine. Od rane, koju je u bitci za¬ 
dobio umre i hrabri Ivan Paližna. Od prvih vodja i junaka 
ostane još jedini Stjepan Lacković. On bi i sam bio nasta¬ 
vio rat; ali divlji Turčin, podjarmiv Srbiju i Bugarsku, 
prekoračio je već granice Bosne i primaknuo se g^sicam- 
Ugarske. U stisci zamoli kralj Sigismund Lackovića i Hrvate 
za mir, obeća na sve zaboraviti a naročito im zada vjeru, 
da će sve pravice hrvatske štititi, samo neka se sada svi 
slože u ovom kobnom Času proti sveobćemu neprijatelju. 
Posluhne Lacković: plemenita njegova duša uvidi veliku po¬ 
gibelj, koja je kršćanstvu i narodu hrvatskomu zaprietila od 
Turaka, ter on odusta od dalojega ratovanja. Tako pro- 
dje godina 1394. u miru, jer se Turčin vrati natrag. Da se 
učvrsti mir i sloga, ureče kralj Sigismund veliki sabor u 
Križevcu na dan 26. veljače god. 1395. Na taj sabor pozove 
on naročito Lackovića i drugove, uvjeravajuć jih o svojoj 
kraljevskoj blagonaklonosti i milosti. 

II. 

U isto se vrieme u susjednom Erdovcu, gradiću Ka¬ 
tarine Erdovačke, supruge Andrije Lackovića, sinovca 
Stjepana Lackovića, sakupilo poveće družtvo. U dvo¬ 
rani toga gradića uz podulji stol sjedi do trideset mu¬ 
ževa, hrvatskih vitezova: Berislavić, Šimonturnić i ostali 
zatočnici naroda hrvatskoga na čelu jim Stjepan Lac- 
ković, a uz njega sinovka mu Katarina, domaćica. Tuga 
neka obuze jim plemenite duše. 

„Oj striče", prosbori bolno Lacković Andrija, „da¬ 
kle ti veliš, da idemo sutra na sabor, da priznamo ono, 
proti čemu smo se borili, borili tako slavno, — daopo- 
zovemo svu svoju borbu, sve svoje želje, težnje i napore." 

„0 braćo drugovi", odvrati mu žalostno al ozbiljno 
Stjepan Lacković, »ne da se opisati, što ja trpim u 
-ovaj trenutak. Al žrtvu smo ovu dužni biednoj domo¬ 
vini, biednomu narodu svomu. Ne sdružimo li se sutra 
sa Sigismundom, a latimo li se oružja proti njemu, evo 
Turčina, koj će upotriebiti čas nesloge naše, te po¬ 
plaviti nesretnu domovinu našu. Stić će nas ono, što je 
jur stiglo Srbiju i Bugarsku. A iz turskoga jarma ne 
oslobodja se nitko lahko.... Vjekovi će proći prije, nego 
Aia_će -se nesretne ove posestrime zemlje osloboditi 
jarma turskoga.... Oj braćo, ta volim da me sutra na 
konjskih repovih raztrgaju, nego da me Turčin kruni 
kraljevskom krunom, volim sa najsramotnijom smrti 
pasti, nego da padnem pod jaram turski, da me savjest 
kori kao Vuka Brankovića, da sam i ja k toj strašnoj 
nesreći roda svoga doprinjeo." 

Suza kapne niz plemenito lice vriednu mužu. 
Plačuć spusti se na junačka prsa Lackoviću domaćica 
Katarina Erdovačka, sinovka njegova. 

„Ti striče govoriš, uviek — mudro", ganuta go- 

vori ona. „Svaki Hrvat neka sluša rieči tvoje. I vi mu¬ 
ževi naroda našega, slušajte rieč njegovu.* 

Tišina nasta, svi su osjećali težku ruku nemile 
sudbine nad sobom. Biednomu Hrvatu težko naći pravi put. 

„Kako Bog dade*, oporave se napokon junaci, 
„Lackoviću! mi ćemo s tobom umriet.* 

Izrukuju se i izljube svi sa Lackovićem. 

Noć se razprostre nad obzorjem zemaljskim, mje¬ 
sec zasja nad dvorcem u Erdovcu. U turobnih tracih 
njegovih kao da si opazio tužnu Hrvaticu majku, kako 
plače nad Erdovcem, jer u njem bdiju najodličniji si¬ 
novi roda hrvatskoga posljednu noć života svoga. 

HI. 

Noć je. U kraljevskoj palači grada Križevca vla¬ 
da već posvuda tmina; samo u jednom torgjiću vidi se- 
jošte svjetlost. Kod te svjetlosti razgovaraju se dvamuža. 
Jednoga od njih već poznamo: to je Lošonc Ladislav, 
kapetan kraljevine, koj je kralju gori pomenuti savjet 
dao, a š njim je Mirko Bubek, podban i veliki župan 
Križevački, čovjek ne upravo obljubljen kod naroda. 

„Župane*, govori Lošonc, „vi imate sutra u ime 
kralja na zapovied paziti, da u vrieme sabora nitko- 
tako od gradjana Križevačkih i naroda, kako ni od 
pratnje pojedinih viteza ne unidje u nutarnji grad.* 
„Zapovied sam ovu čuo iz ustiju samoga kralja, 
i ja ću ju točno ovršiti*, odvrati Bubek. 

„Ali njegovo veličanstvo kralj*, nastavi Lošonc, 
„izdaje vam još jednu zapovied, a ta je, da pustite 
unutar jedino Tomu, kneza Gjurgjevačkoga i Pavla de 
Izdege. Ovi će doći kašnje, valjda već poslije otvpraja 
sabora; nje pustite na sjeverna vrata u grad sa čitavom 
njihovom četom. Vi me razumijete, župane. Učinite, 

kako vam se veli, a nagrada će biti dostojna. Vi ćete 
postati banom hrvatskim." ' 

Nakloni se u znak poslušnosti i privole Mirko 
Bubek. 

Lošonc je dakle uspjeo i kod kralja i kod župana: 
junaci hrvatski imadoše sutradan izdajnički poginuti. 

Tomo Gjurgjevački i Pavao de Izdege, bogati kne¬ 
zovi podravski, krvni neprijatelji Lackovića i drugova 
i svega što je bilo hrvatsko, čekahu one noći u Gjur- 
gjevcu sa 80 0 magjarskih konjanika, ter imadjahu drugi 
dan iznenada doći u Križevce i počiniti grozno izdaj¬ 
ničko djelo. 

IV. 

Osvane jutro 26. veljače. Sunce se pokaza, ali 
naskoro opet sakri, kao da ne će, da bude svjedokom 
tužnoga dogodjaja. 

Pred 9. urom dojaši iz Erdovca Lacković s ostalimi 
vitezovi sa posve malenom pratnjom svojih vojaka, koje 
ostavi izvan grada. 

Vitezovi podju u palaču, da se poklone kralju. 

Opaziv kralj Lack ovića probliedi. Sav smeten pruži 
Lackoviću ruku, koju ovaj po običaju onoga vremena 
^poljubi. 

Poslije 9. ure krene kralj sa svimi velmožami iz 
palače svoje prama sadašnjoj staroj crkvi sv. Križa. — 
Bilo je već do onda mnogo sabora u Križevcih; ali 
težko, da je ikoj toliko izvanjskoga veleliepja i sjaja 
razvio, kao ovaj. Sve blištaše od bogatstva i dragoga 
kamenja. 

Crkva je puna velikaša. 

Biskup Zagrebački pristupi k oltaru. Kralj bijaše 
blied kano stiena. Nemir savjesti rad opake nakane 
grižaše« mu dušu. 

Mirno stoji naslonjen o gotički stup ban Stjepan" 
Lacković. Iz njegove plemenite duše, dižaše se molitvi 
pram priestolju Svevišnjega — molitva za dragu do¬ 
movinu. Domovina neka bude sretna — o, za nju pri- 
naša on rado svaku žrtvu! 

Sv. se služba svrši. Kroz mnogobrojno sakupljen 
narod krene gizdava, veličanstvena povorka. Opaziv na¬ 
rod Lackovića, klicaše- radostno: „Živio ban Lacković, 
otac domovine naše. Kralju, njega nam daj opet za 
bana. On neka bude banom našim, — mi ćemo ti biti 
vjerni!“ 

Lošonc je jahao tik za kraljem. „Slušaj, kralju, 
evo to je zametak nove bune®, reče on poluglasno. 

Ujašiv velmože u nutarnji grad, zatvore se vrata. 
Narod ostane u dolnjem gradu. 

»Tako mora biti po nalogu kraljevu, da ne bude -- 

smetano viećanje", tumači straža nezadovoljnomu na¬ 
rodu. — Narod stane zlo slutiti. 

V. 

U velikoj dvorani palače kraljevske na uzvišenom 
priestolju sjedi kralj Sigismund. Oko njega s jedne 

strane palatin Ilšva, a s druge primas kraljevine, zatim-- 

dalje u okrugu ostali velikaši i velmože. Lacković sa 
svojimi stao si u središte prama priestolju kraljevu. 

Nesigurnim glaso'ufi započe kralj Sigismund pokri- 
tom glavom priestolni svoj govor. „Nadam se", reče on, 

»da će ovaj sabor učvrstit staru slogu izmedju obijuh 
kraljevina, uzpostavit povjerenje naroda napram vladaru 
svomu. Ja zajamčujem vam, moji Hrvati, sva vaša prava. 

Ja ću ih kraljevskom svojom moćju braniti." 

„Vivat rex noster Sigismundus" to ćo reći: „Živio .* 
kralj naš Sigismund", zagrme magjarski velmože. 

U sredina napram priestolju stupi Ivan, knez kr¬ 
bavski. On reče ovako: „Svietli kralju! Hrvatski narod 
prima sa zahvalnošću milostivo tvoje kraljevsko obe¬ 
ćanje. Evo ti se i cieli narod hrvatski klanja i tebi se 
povjerava, da mu kraljuješ, da ga miluješ. Evo ti do¬ 
kaza tomu, što su došli na ovaj sabor i oni, koji tebe 
do sada ne htjedoše priznati za svoga zakonitoga vla¬ 
dara. S toga se ja usudjtgem predložiti, da se svečano 
ovdje prizna kralj Sigismund za kralja Hrvatske. 0 

U sried odobravanja izadje Lacković u sredinu. 

Tišina nasta, kralj zadrhće. 

„Svietli kralju! pravo je rekao knez Krbavski", 
započe čvrstim, dostojanstvenim glasom Lacković, „da 
tebe, odkad si nastupio vladanje Ugarske, većina na¬ 
roda hrvatskoga za svoga zakonitoga kralja priznala 
nije. — Nije te mogao priznati narod hrvatski umah 
za. kralja, jer mu to nije dopušćao onaj sveti vez, što 
ga je vezao sa zakonitim okrunjenim njegovim kra¬ 
ljem Karlom. Narodu hrvatskomu nije dopustila sviest i 
poštenje, da mu namiću kralja oni ljudi, koji su prie- 
stolje kraljevsko okaljali krvlju zakonitoga vladara." 

Žamor, gnjevno negodovanje začu se medj ma- 
gjarskimi velikaši. 

„Ali sada", nastavi Lacković mirno, „pošto je ta¬ 
kovo vrieme, koje nalaže svakomu domoljubu, da se 
složimo proti obćemu neprijatelju, sada te narod hrvat¬ 
ski bez svake sile dobrovoljno priznaje za svoga kralja, 
a ja ti očitujem u ime naroda, povlašćen od njega, nje¬ 
govo priznanje, njegovu vjernost. Svietla kruno, budi 
nam kraljem, budi zaštitnikom prava naših! A tada 
budi uvjeren o vjernosti naroda hrvatskoga, koj te 
nikad ostaviti ne će." 

„Živio kralj Sigismund", pozdrave kralja svi vel- 
može hrvatski. 

„0 tako oholo govori ovaj Hrvat®, škrine zubim/ 
Magjar Lošonc, — „a ovih jošte neima.® Sav štreptee 
od gnjeva gleda napram vratam. A1 u to začuje iz vana 
topot konja. „Ha, evo jih®, nasmija se u sebi, te se iz¬ 
gubi iz dvorane. Za kratak čas vrati se u sabornicu, 
a šnjim jošte dva viteza: Tomo Gjurgjevački i Pavao 
de Izdege. j 

Tomo Gjurgjevački. osta kod pročelnih vrata, a 
Izdege protura se do nuzgrednih t vrata kraj priestolja 
kraljeva. Lađislav Lošonc stavi se pred sam priestol 
kraljev. 

Nestrpljivo čeka on konac čitanja prabilježnika 
kraljevina, kojim potvrdjuje kralj povelje i pravice po¬ 
sebno ugarske, posebno hrvatske, te kojim se odredjuju 
sudbeni sastanci za svaku kraljevinu napose. 

Prabilježnik dogotovi. .Kralj podieli zakonom po¬ 
tvrdu (sankciju). 

„Svietla kruno®, poče Lošonc, „milostivo je tvoje 
kraljevsko Veličanstvo oprostilo onim, koji su, nehoteć 
priznati tebe za kralja, radili na štetu [krune i države. 
Milost tvoja neima granica, mjesto da krivce i buntov¬ 
nike kazniš, ti jim podieljuješ nagrade i milosti. Medju 
takovimi milostmi jest i ta, da banom hrvatskim bude 
uviek Hrvat. Ja sam dosada obnašao bansku čast, SIT' 
ja nisam rodjen Hrvat, pa zato polažem u ruke tvoje, 
svietla kruno, tu čast; al dopusti, svietla kruno i vi¬ 
soki sabore, da ti polažuć ovu čast, predložim za bana 
župana Mirka Bubeka. On je Hrvat a uz to je tebi 
kralju vjeran,®! 

„Živio Mirko Bubek, ban hrvatski®, poviče u jedan 
glas plemstvo magjarsko. 

Opet stupi u sredinu sabora Lacković. Mirno oz¬ 
biljno progovori on: 

„Svietla kruno, ne svraćam se na uvriedu, koju 
je nanio u ovaj čas narodu hrvatskomu Lošonc Ladi- 
s'av; jer njemu ne bi ni dolikovao drugi govor. A1 
pitam ja, kojim pravom predlaže Lošonc narodu hr¬ 
vatskomu bana? Ne, kralju, nisam došao u sabor, 
da vodim kakve prazne prepirke, već velim ovdje otvo¬ 
reno: ti si nam kralju evo u ovaj čas potvrdio [naša 
prava, mi smo ti obećali svoju vjernost. Na temelju 
vjere, što smo ti ju u ovaj svečani čas obećali, ja te 
u ime naroda hrvatskoga molim, potvrdi Franju Beri- 
slavića za bana hrvatskoga. Ovoga želi ^av narod, a 
Mirka Đubeka kao (sliepa pristašu) Lošončeva prezire 
narod, kao i njega samoga." 

„To je uvrieda", stanu vikati magjarski velikaši, 
Mirko Bubek neka bude banom. S njimi se slože i neki 
hrvatski velikaši, jadni pristaše magjarski. 

„Ne slušaj, svietla kruno, buntovnika 8 , razjareno 
viče Lošonc, „već slušaj vjerne svoje. 8 

Lacković se posve približi priestolju kraljevu. Ple¬ 
meniti, pravedni gniev plane mu na licu, uzvišenim 
glasom stane on sboriti. Kao neko višje biće vidje se 
ovaj tren. Kao pred glasom proroka iz davnih vremena 
utaži se u jedan čas sva buka. 

v - „Lošonc te upućuje kralju, da ne slušaš buntov¬ 
nika. Tako on zove ljude, koji su se borili za sveto 
pravo i osvjedočenje svoje A ja ti velim kralju, da ne 
slušaj njega, varalicu krune svoje i krvopiju naroda. 
Ta prije nekoliko časova zajamčio si Hrvatom kra¬ 
ljevskom rieči, da si Hrvati budu sami birali bana, a 
on te sa družbom svojom upućuje, da u isti skoro čas 
pogaziš kraljevsku svoju rieč nogama, da okaljaš za¬ 
kletvu, koju si narodu prisegao." 

„To je veleizdaja. Ubijmo buntovnika", zagrmi Lo¬ 
šonc, trgne mač iz korica, poleti proti Lackoviću, te 

mu rine mač u prsa. Lacković se sruši ua stube od prie-/ 
stolja kraljeva, a krv poteče potokom. ■ 

„Izdajstvo, ubojice 8 , viknu Hrvati i potegnu sablje. 
Sinovac Lackovićev poleti, da osveti strica, al u to/se 
otvore oboja vrata od dvorane, unutar bane do sto ina- 
gjarskih oklopnika, koji pod vodstvom Tome kneza 6jur- 
gjevačkoga i Pavla de Izdege navale golimi sabljami na 
junake hrvatske. Krvavo klanje nasta; Hrvati s^ bore 
kao lavi, nu napadnuti sa svih strana, padaju / žrtvom 
smrti. Mladi Lacković smrtno ranjen dovuče se do umi¬ 
rućega strica, sruši se na grudi njegove, te zajeea 
umiruć. 

„Oj striče, otče, oj kako se to svrši- Oj Ka- 

tarino moja, oj diete moje“. 

Lacković otvori oči, spusti klonulu ruku na glavu 
sinovčevu: „I ti umireš sinko.... Oj domovino draga, 
bila ti na korist krv i smrt naša!" I izdahne veliku 
plemenitu dušu. 

Trideset i dva plemenita Hrvata leže zaklana na 
podu dvorane. 

Kralj odkrene lice sa strašnoga prizora. „Oj kr¬ 
vavi dane, ti ćeš biti ljagom života moga!" 

Kroz dvoranu tura se preko mrtvih tjelesa dc^, 
priestolja kraljeva Mirko Bubek. 

„Kralju, bježi odavle, gradjanstvo Križevačko i 
narod, dočuv, što se ovdje sgadja, navaljuje silom na 
vrata gradska. Straža ne može već odoljeti; a za čas 
mogu prispjeti i čete Lackovićeve. Život tvoj nije si¬ 
guran, bježi kroz sjeverna vrata iz grada 8 . 

„Bježmo, bježmo iz krvavoga mjesta ovoga", 
tresuć se govoraše kralj". 

U tili čas osta dvorana prazna. Kralj sa velikaši, 
zaštićen stražom i onimi 800 oklopnika strielimice od- 

jezdi u Kalnik, i kano da ga biesovi gonjahu, pobježe 
još iste noći preko Drave u Magjarsku. 

Četvrt ure kasnije provali Katarina Lackovićeva 
sa vjernimi četami i gradjanstvom u nutarnji grad, po¬ 
leti u dvoranu smrti, te se sruši onesviešćena preko 
trupla muževa i stričeva. 

Tri dana kašnje bijaše sprovod nesretnih tih žr¬ 
tava biednoga .hrvatskoga naroda. Nebrojene hiljade 
naroda iz ciele Hrvatske došle su ovamo. Nosili ih 
iz kraljevske palače kroz cieli grad. Svatko se plačuć 
trgaše da ponese bar časak liesove njihove. Pokopali 
ih u crkvi sv. Križa. 

„Oj sbogom bane, sbogom otče domovine Lacko- 
viću dragi! S bogom vi mučenici nesretnoga roda na-* 
šega 8 , tako naricaše sakupljeni narod. 

„Sbogom", šaptaše i nesretna Katarina dieleć se 
^ 5&& '~bđ liesa milih svojih. Sinak njezin, 4ječak od 12 go¬ 
dina plakaše gorko. 

„Ne plači sinko“, tješila ga ona, te uzdignuv oči 
prama nebu dodala: „Dat će Bog, te će i iz njihove krvi 
sinuti sunce rodu, za koj su pali.* 

Tako se svrši tužni taj dogodjaj. Deset godina 
poslije toga pokušao je nastaviti borbu Lackovićevu, sin 
“lutarinin; al je bio preslab, da odoli tolikim neprija¬ 
teljem. I on pade žrtvom na stratištu. 

Proročanstvo dakle Katarine Lacković izpunit će 
se, ako Bog dade, istom u poznije doba. I to u ovom 
smislu. Kad svjetlo prosvjete nad nan dom našim sine, 
onda će upoznat narod hrvatski, što su mu bili muče¬ 
nici njegovi; onda će nad grobom njihovim naučiti lju¬ 
biti domovinu, a nedužno prolivena krv mučenika na- 
dahnjivat će narod ponosom, sviešću i poštenjem na¬ 
rodnim. 

Brat i sestra 

ili 

bitka na KriževaČkom polju. 

i. 

Treći je svibanj godine 1591. — blagdan našašća 
sv. križa. U Križevcih veliko je proštenje, god je stare 
znamenite župne crkve sv. Križa, od koje je i gradu ime. 
Široki trg oko crkve kao i cieli dolnji grad pun je na¬ 
roda: domaćih gradjana i okolišnih seljana. Ali uza sve¬ 
to mnogobrojno ljudstvo neima na tom proštenju na- 
vadne živahnosti ni običnoga veselja. Nemir i strah vidiš 
na licu naroda. Mužkarci idu tiho, zamišljeno; drug 
samo sa drugom zabrinuto šapće. Žene uzdišu, plaču, 
lamaju rukama. A odakle ta tuga i taj strah? 

Jutros stiže u grad strašna viest, da je divlji Tur¬ 
čin Kasan paša bosanski sa 15.000 momaka prodrcpret^ 
granice, da je već zauzeo Petrinju i da Loujskom do¬ 
linom ide prama Ivaniću i Križevačkoj okolci. Siromašni 
narod ove okolice jedva bio nešto odahnuo od straha 
i užasa, što mu ga je Turčin prije nekoliko godina za¬ 
dao. Jošte mu nisu zacielile krvave rane, kletom tom 
rukom zadane; jošte su opustošena prije bujna njegova 
polja; jošte se vidi pepel i garište na mjestih, gdje su 
prije cvatuća sela, liepi dvorići, biele crkve stajale; jošte 
je čitava okolica pura tragova krvi, krvi otaca, braće? 
supruga, djece toga nesretnoga naroda; — pa evo o 

strašne viesti, evo ga opet, da uništi, da šatre i ono, 
što mu je onda preostalo. A pomoći od nikuda, vojske 
u Hrvatskoj posve malo, i to većinom tudjinci, plaće¬ 
nici njemački, u koje se narod malo uzda. 

Služba Božja jošte nije započela. Nedaleko od crkve 
sv. Križa pripovieda debeli mesar iz Sv. Ivana, kako je 
jučer htio u Moslavinu, al da su mu na putu na susret 
došle hiljade i hiljsde ljudi bosih, golih, bježećih pred 
divljakom Turčinom, koj kudgod ide, sve hara, pali, 
sječe i kolje, i da je vidio plamen gorećih sela te se 
vratio natrag. 

S užasom slušaju to poviedanje nesretni ljudi. 

»0 joj, joj, tako će biti i s nami®, jauču žene! 

„Oj Bože, Bože pomozinam! Što da činimo sada? a 
uzdišuć pitaju zdvojni muževi. 

U tom obćem uzdisanju i plaču popne se na hu¬ 
mak, koj se je prema crkvi dizao, te na kojem je . kip 
"ranjenoga Spasitelja stajao, suh, malen, pristar čovječac. 
Kreštećim glasom poče on narodu govoriti: „Što da či¬ 
nimo, što da radimo? to ću vam ja reći, ja Blaž Fer- 
barić, viče cehmešter poštovanoga sabolskoga (krojač¬ 
koga) ceha. Učiniti ćemo ono, što su takovom prilikom 
učinili prije nas drugi pametni ljudi, i što je meni žao, 
dg^i-ja već nisam učinio. Ima hvala Bogu zemlje i iz¬ 
van Hrvatske, kamo Turčin doći ne more. Bježimo dakle 
tamo, ostavimo nesretnu ovu zemlju. Što niste čuli na 
Valentinskom sajmu paloca (trgovca svinja) Bartola Bez¬ 
jaka ? On je prije pet godina pobjegao sa još nekojimi, 
u Ugarska do blatnoga jezera. Pak kako je ondje sre¬ 
tan, kako mu je dobro. Bolje nego ikad ovdje. A veli, 
da se ondje bolje živi nego ovdje. Što dakle da či¬ 
nimo ? Da čekamo Turčina, da nas kolje i žive na 
kolac nabija, ii pak da idemo u zemlju, gdje ćemo ži¬ 
vjeti kao grofovi... Ha? ... Birajte... Ne braćo, svaki 

je luda, koj se da mučiti, gdje mu ne treba. Bježimo, I 
ostavimo ovu tužnu zemlju, u kojoj nas ne čeka ništa j 

nego robstvo ili strašna smrt, pa ajdmo u Ugarsku k 
jezeru Balatonu, ondje ćemo si sagraditi nove kuće, ! 
podići nova sela, pa ćemo biti sretniji, nego smo ovdje 
ikad bili. Ajde za. menom! ja ću vas voditi; jer ja sam 
već bio ondje kao djetić, sve mi je ondje poznato. He, 
ljudi Božji, što mislite? 8 

Svršiv Ferbarić svoj govor, uze blisikati vatrenima j 
svojim očima po narodu, da vidi, što misli. Ljudi gle¬ 
daju u zemlju, ne odgovaraju ništa. Ljubav naprama za¬ 
vičaju bori se sa srahom pred groznim divljim Turčinom. 

„Pravo govoriš, Blažu", prekine tišinu neki pošto¬ 
vani lončar ski meštar iz gornjega grada. „Što da če¬ 
kamo ovdje. Braniti se ne možemo, premalo nas je, a 
zašto da se damo mučiti i klati? Ja sa braćom susjedi ) 

iz gornjega grada idem s tobom, budi nam vodjom." — 

„I mi idemo š njim", odzove Be više grla. — ~ ! 

„Ajd bježmo, bjožmo, bježmo kamo god nas oči 
vode pred sramotom, pred mukom*, stanu jaukati i 
plakati žene. — 

Kao munja proleti ovaj glas cielim gradom. Sve i 

živo grne prama trgu sv. Križa i sve odobrava ponudu 

Blaževu i zaključak naroda, da treba bježati pred jur- _ 

činom, te zakloniti se ii Ugarsku. 

„A ljudi Božji", krešti nadalje Ferbarić ljudstvu, 

„tu ne treba oklievati, da ne bude prekasno. Ajte umah 
kući, poberite sve, što imate: blago, marim i rubeninu, 
odjeću i što se nosit dade, da još ove noći pred zo- * ^ 

rom možemo krenuti iz nesretne ove zemlje." — 

„Ajdmo, ajdmo", viče narod, ni ne znajuć u strahu 
i zdvojnosti, što govori. | 

„0 pol noći sastat ćemo se ovdje; na ovom mje- ; 

stu", viče iz svega grla Ferbarić. — 

„Šuti, kukavice stara 8 , zagrmi iza njega orijaški 

glas. 

Uplašen, ogleda se krojač, tko ga to prekida. Za 
sobom vidi čovjeka visoka stasa, plemenita lica, u hr¬ 
vatskom častničkom odielu. Bio to podžupan županije, 
i ujedno zapoig'ednik tvrdje Križevažke, Franjo Ore- 
hovački, rodom Križevčanin, hrabar vojnik, i obljubljen 
u puku. Došao je k službi Božjoj, te iduć kroz svjetinu, 
razabra, što se tu namjerava. 

„Šutite starče", nastavi on malo blaže. „Da mi 
nije do siede vaše glave, dao bi vas okovati, pa baciti 
u tamnicu, da promišljate, što to znači dizati narod na 
bieg, na kukavštinu. A ljudi Božji", okrenuv se pram 
narodu, „ja vam se čudim, kako vas je mogao samo 
glas o Turčinu tako zastrašiti, da ste posve izgubili 
glavu. Ostaviti dom, blago, imetak, zavičaj svoj i toje- 
-<dino iz straha. Jeste li vi Hrvati, nije li vas sram ? Ta 
tko zna, jeli Turčin i dodje do nas? Pak ako i dodje, 
branit ćemo se, kako su se branili naši otci, a i mi 
sami prije nekoliko godina. U najgorjem slučaju povući 
ćemo se u tvrdju, pak braniti, kako se to pristoji na¬ 
rodu junačkomu. Bog, koj nas je štitio do sada, štitit 
će nas i od sada. — 

~ ~ - Mrmljanje nastane pukom. Većina jih kima glavom, 
kao da ne vjeruje ovim riečim. „Slabi smo, vojnika 
je malo, tko će nas braniti" ? čuje se iz više strana. 

„Nemojte tako ljudi, gospodin podžupan pravo go¬ 
vori, nemojte praviti sramote hrvatskomu rodu", začuje 
se mladjani kriepki glas. Mladić oko dvadeset godina 
popeo se do podžupana na humak, na kojem je prije 
Ferbarić stajao. Odjeven je u svetačne gradjanske ha¬ 
ljine. Po prsluku plavetne boje i po vrpci iste boje na 
šeširu, mogao si poznati, da spada u mlinarski ceh. On 
je progovorio ove rieči. Liepo mu se lice žari oduše- 

vljenjem, ne vidi se na njem strah, već upravo gniev 
nad slabošću i strašljivošću zemljaka. „Ha, Stjepan Ma- 
ljak“, mumljaju kao začudjeni mužkarci. 

„Sin mlinara iz biskup'ova mlina", znatiželjno će 

žene. 

„Brat Jelin“, šapću si u blizini sakupljene djevojke. 

„Jest, ja Stjepko Maljak“, nastavi sa ponosom 
mlađi i oduševljeni mlinar, „ja sam, koj sam rekao, da 
naš podžupan pravo veli, da je sramotno, što ste na¬ 
kanili učiniti. Ne čudim se slabim ženam, ali vam se, muževi 
i mladići, čudim. Pa i vi meštri, članovi slavnih cehova, 
i vi da ste tako strašljivi ? Ta svake godine na Svieć- 
nicu slušamo u skupštinah, kako su nam otci naši prije 
šestdeset godina junački branili grad proti Solimanu 
sultanu, a prije trideset i sedam godina proti divljemu 
Ulaman paši. Srdce mi se tada vazda širi s ponosa, 
kad to slušam. Ha kako je to bilo prije trideset i se¬ 
dam godina na gušćferovačkom polju liepo, kako dično! 
Naš ceh, braćo mlinari, ujedno sa braćom mesari, prvi 
je udario na neprijatelja, za njim i braća kovači, a bora 
mi nisu zaostala ni braća čizmari; opančari i tkalci 
osokolili se pa i oni sjeći, tuci, — padaj turska glavo, 
ne bilo ti traga! 

„Oj liep je to bio dan. Zar ne, vriedoi starei-j_ 
starice, koji ste bili svjedoci te slave i dike naše? Zar 
ne? Što vam nije srdce plivalo od radosti i ponosa, kad 
vam je poslije dovršena boja, pokojni slavni ban Ni¬ 
kola Zrinski, ovdje pred ovom crkvom, pred svimi ve¬ 
likaši i ostalom vojskom javno rekao: „Vam vriedni 
Križevčani, vam, vašemu .junačtvu imamo zahvaliti toli 
dičnu pobjedu". „Tomu neima ni četrdeset godina. Osim 
nas mladića, skoro isti ljudi, koji i onda, a onda tako 
slavni, a sada tako kukavni, onda dičeni i slavljeni radi 
junačtva, a sad da bježimo kao kukavice, da ostavimo 

slađki naš zavičaj, da se osramotimo za sve viekove. 
Križevčani toga lje ne će učiniti"! 

B I1 možda vi plemenita braćo seljaci Erdovčani, 
Dijankovčani, Lelenčani, Kaluičani, Zaistovčani, Viso- 
čani, možda vi hoćete da bježite pred Turčinom? Vi, vaši 
su djedovi divljega Tatara, neprijatelja još strašnijega, 
nego što je Turčin pod pećinom Kalničkom skršili, pa 
tim plemenštinu zadobili, vi da bježite glavom bez ob¬ 
zira? Osramotili biste i okaljali junačke djedove svoje, 
nevriedni bi postali plemenštine svoje!.. Oj ne, braćo 
gradjani a i vi braćo seljani ciele okolice plemeniti ii 
slobodnjaci ili kmetovi, mi ne ćemo bježati, već ćemo 
se oboružati, te oružanom rukom, junačkim srdcem do¬ 
čekati krvnika roda našega. A Bog, koj je bio u pomoć 
djedovom našim, koj je i nam prije nekoliko godina po¬ 
mogao, Bog će blagosloviti to oružje naše, Bog će usli¬ 
šati molitvu našu, te dati, da se obranimo, da oslobo¬ 
dimo mili naš doin, sladki naš zavičaj. Ako [nam je 
pak umrieti i propasti, to umrimo i propadnimo radje 
kao ljudi braneć svoje ognjište, nego da životarimo, raz- 
pršeni po tudjem svietu kao cincari i cigani*. — 

Mladić doče. Govoraše toli ćustveno i toli odu- 
„ ševjjeno, da su mu rieči morale doprieti do srdca 
slušatelja. — 

„Živio Štefo*, zagrme cehovski mladići, mladi Kri¬ 
ževčani, „mi ne ćemo bježati, tako nam Boga*! „Ne 
ćemo ni mi“, viknu seljaci plemići Arki, Drugčevići, 
Juršetići, Ožegovići, Mrazovići". — 

„Oj nemojte ljudi slušati ovoga dječfea", zajauče 
neka majstorica, „ta što je to vidjelo, što je to čulo, što to 
zna? Oj poklat će nas sve Turci, kako su poklali ne¬ 
kad Čtzmance i Dubravce. A1 to je još najmanje, al 
kako će nas prije mučiti, kako sramotiti! Oj bježmo 

radje, bježmo kamogodj, samo da utečemo prokletomu 
Turčinu". 

„Oj klat će nam na oči djecu našu, bježmo, 
bježmo*, stanu vikat, i lelekati žene, tako gradske kao 
i selske. 

Plač taj i jauk žena oslabi opet u puku hrabre- 
nost, koju je u njem uzbudio Stjepko. Neodlučnost, strah 
i zdvojnost vidi se opet na licu naroda. 

Cielo to vrieme stajaše na zid od crkve naslon¬ 
jena neka djevojka, krasna, visoka. Odjevena je u tanko 
bielo ruho, kako su se u ono vrieme i gradjanske i 
seljačke djevojke odievale. Bujna, plava kosa, spletena 
u debelu kitu, spušta joj se niz ramena. Može joj biti 
18 godina. Stojeć skoro na najvišem mjestu, mogla je 
sve, što se je na trgu zgadjalo i govorilo, čuti i vidjeti. 
Na liepom bieloputnom licu djevojke vidio si skoro mu¬ 
ževnu odvažnost. Neuztrpljivo i zlovoljno slušaše ona 
nagovaranja Ferbarićeva na bieg; veselo užagriše joj se 
oči, kad je njega prekinuo podžupan Orehovački, a po¬ 
nosom i vatrom zasjala su joj lica, kad je govorio Stje¬ 
pan Maljak. Djevojka je ova sestra Stjepkova, imenom 
Jelena. Jedno vrieme stoji ona neodlučna, što da čini, 
al na jedanput zažare joj se lica, te poleti medju 'pla- 
čuće žene. v*—- 

„Oj drage žene", poče ona uzvišenim zvučnim 
glasom, „zašto parate srdca muževom i otcem vašim. 
Jeli to liepo od vas, da nagovarate muževe na kukav- 
štinu i sramotu na — bieg“ ? Oj vi, — ta strah vas je 
svladao, te ne znate, što govorite! Ta tko je više pri¬ 
viknuo domaćemu ognjištu, nego mi žene. Ako ideš za 
muža iz gornjega građa u dolnji, ako se udaješ iz svoga 
u bližnje selo. nesretna si zato, jer veliš, da ti je da¬ 
lek tvoj dom, tvoja rodna kuća. Pa vi sada hoćete u 
tudji sviet, medj tudje ljude, gdje se tudji jezik govori, 

gdje tudji običaji vladaju, gdje bi se razpršili na sve 
strane susjed od susjeda, rod od roda, brat od Bestre, 
svoj od svoga, otac i majka od djece svoje? Pa jesmo 
li mi zato, jeste li ua to mislile? Tko će nam pomoći 
u tudjini, tko će uas razumjeti, tko će se smilovati ne¬ 
volji našoj? Tudja zemlja tuga je golema. Oj smatrat 
će nas za skitalice, za cigane pa postupati a nami tako. 
Oj bolje, da umremo braaeć svoj dom na svojoj zemlji, 
na svom ognjištu, bolje, stoput bolje! A možda nam se 
Bog dragi smiluje, pa ćemo se obraniti te slobodni 03tati 
u svojoj kući, uz svoja polja, uz svoje livade, uz svoje go¬ 
rice, uz svoj rod, svoju braću. Oj da, smilovat će se dobri 
Bog, posluhnuti će molitve naše, smilovat će se suzam 
našim, ne ćemo se trebati dieliti od. zemlje drage, gdje 
nam je sunce Božje prviput ogranulo ; ne ćemo se trebati 
dieliti od mjesta nam milih, od svetih crkva naših, ne- 
^ Ćemo trebati ostaviti grobove svojih milih roditelja! 
Oj zemljo draga, zavičaju mili, ako si i nesretan, ipak 
si nam mio i drag. Oj nikad, nikad ne dielimo se od 
tebe" 1 

Suze su oblile djevojku kod ovih posljednih rieči. 
Tronutim srdcem slušaše narod djevojku, a kad ona 
svrši, zaplače.sve, mužko i žensko, malo i veliko. Alto 
nabijaše više plač zdvojni, plač kukavštine, već suze 
ljubavi napram nesretnomu domu svomu, suze oduše¬ 
vljenja, suze odanosti u volju Božju. 

Zvona zazvone na tornju sv. Križa. Zvuk njegov 
zvučio je u srdcu naroda kao i posljednje rieči djevojke 
Jelene. Zvona prestanu, tišina nastane. — 

„Pravo si rekla, djevojko", ozove se starac sve¬ 
ćenik, župnik gradski, koj se je posljednje vrieme tako- 
djer umješao u narod," domovina naša draga, ako je i 
nesretna, ipak nam je mila. Od nje se ne dielimo nikad". 

„Nikad, nikad", uz suze šaptaše narod. — 

„U crkvu hajdino nastavi župnik, „Svevišnji neka 
nam bude milostiv, nam i domovini našoj dragoj*. 

Posluhne narod, i smiren krene u crkvu. 

II. 

Služba Božja minula. Prama velikomu oltaru, nad 
kojim se je dizalo prekrasno mramorno razpelo Spasi¬ 
telja svieta, tišče se narod. Baca se ondje na koljena, 
suzne oči svoje diže prama križu, a usta mu pobožno 
šapću psalam, koj se u vrieme rata moli: Bože, ti si 
utočište naše, i jakost naša: Pomoćnik naš u nevoljah, 
koje nas postigoše silno. Zato se ne ćemo bojati: Jer 
ti o gospodine moći i kreposti, ti si s nami, ti si bra¬ 
nitelj naš. — 

Utješen, ohrabren, ter odan u volju Božju izlazi 

narod iz crkve. Medju posljednjimi izlazi i odvažna Je^_ 

lena. U molitvi našla je još veću jakost, još veću hra¬ 
brost muževna njezina duša. — 

Pred vrati crkvenimi stoji podžupan Orehovački, 
razgovarajuć se sa župnikom, koj netom izadje iz crkve. 

K ovoj dvojici pridruži se neki oficir njemačkih draguna. 
Odielo mu se blišti. Stasa je visoka, lica prilična, ali 

iztrošena, ridje, dugoljaste brade. Obličje mu - od aja , _ 

više lukavost i drzovitost, nego pravo junačtvo. Može 
mu biti oko četrdeset godina. 

Jelena je morala upravo kraj ovih proći. Opazi 
ju podžupan, pristupi k njoj, te joj reče : »Hvala ti 
djevojko. Odvažnošću svojom mnogo si nam pomogla. 
Junačke tvoje rieči ohrabrile su bolje narod, nego sva 
naša dokazivanja. Tebi i tvomu junačkomu bratu, _čast 
i poštenje®. 

Djevojka se porumeni: javnim takovim hvalam 
nije bila vikla.. A1 brzo se razabere ter odvrati: „0 dao 

dobri Bog, gospodine, da nas nesreća mine, da me ne 
budu proklinjali, što sam ih tako savjetovala 2 . 

Oboriv čedno oči, htjede djevojka dalje; ali joj 
put zakrči onaj njemački oficir, staviv se tik pred nju. 
„A zašto nas ostavljaš tako brzo, krasna djevojko*, 
progovori joj on. „Ta ljepota, kakva si ti, spadaš u 
naše kolo a ne medj seljačku prostotu, koja te cieniti 
ne zna". Smiešeć se razuzdano upili mačje svoje oči u 
djevojku, a drzovito htjede joj rukom pogladiti lice. 

„Pustite me, gospodine 2 , odvrati djevojka, izvinuv 
mu se, te omjeriv ga ozbiljnim, oštrim okom, „idem 
potražit brata, pak ćemo zajedno kući 2 . 

„Za časak samo ostani 2 , drzovito će Niemac, sta¬ 
viv se još bliže pred djevojku „Za časak samo da se 
nagledamo junačkoga i liepoga lica tvoga 2 . 

„Pustite, gospodine, djevojku u miru 2 , ozbiljno će 
~ha to podžupan Orehovački, povukav Niemca od dje¬ 
vojke. „Naše djevojke nisu vične takovu laskanju. Vi 
ju vriedjate 2 . 

Jelena se izgubi u hrpi žena. 2 

„Ha, ha, ha, nasmija se Niemac, da što? Vriedjam? 
Selsku djevojku da vriedjam ? Ala ste vi Hrvati do¬ 
sadni tim svojim poštenjem i kreposti. 0 da se mogu 
Teđanput osloboditi dosadne ove zemlje, u kojoj neima 
upravo nikakova života 1 2 

„Gospodine, vi zaboravljate da sa Hrvatom go¬ 
vorite", prekine ga podžupan. „Da vas ne čujem više 
nikada tako govoriti o mojem narodu, čij vi kruh već 
mnogo godina jedete. U ostalom budite uvjereni, da bi 
nam Hrvatom još milije bilo, da se možemo osloboditi 
vas oholih tudjinaca. 

Krv udari u lice Niemcu, iz očiju mu sievne ljuti 
bies, ruka segne za mačem, — al brzo se svlada, te 
reče Orehovačkomu: „Nemojte podžupane, šale ozbiljno 

tumačiti. Ja sam se samo šalio.... — U ostalom ludo 
je od mene, što sam se i šalio, jer nije vrieme za šalu. 
A sada idem, da navrebam, gdje je taj kleti Turčin. 
Sutra ću vas, podžupane, obaviestiti, gdje je, da se zna¬ 
mo pripraviti. 0 onda, podžupane Orehovački, onda će 
biti prilike, da pokažete svietu, kakovi su Hrvati junaci. 
Možda vam poslije toga ne će trebati više tudjinaca, da 
vam brane domovinu." 

Na to se nakloni na vojničku, i izgine u svjetini, 
koja se je počela, oko gospode sakupljati. 

„A tko je ovaj čovjek", upita starac župnik pod¬ 
župana. ? 

„A kukavica", odvrati podžupan, još uviek raz- 
dražen pravednom srčbom, „kukavica, kakove nije sviet 
vidio"... „To vam je Niemac, Gjuro Štumberg, pod 
opravom vojničkom sakriti razbojnik. Već preko deset^ 
godina boravi ta hrdja u Hrvatskoj kao častnik njemačke 
vojske. Bio kapetanom ovdje i ondje, a svagdje počinio 
mnogo bezdjela (zla). — Ta poznato vam je, što se zbilo 
prije četiri godine kod Jastrebarskoga. Kao kapetan Karlo¬ 
vački napao je selo i gradić kaptola Zagrebačkoga Petro- 
vinu, po bielom danu stao harati i robiti po selu bezdušnije 
nego Turčin, oplienio sve, te se sa plienom vrat^mirno^ 
u Karlovac. Potužili se proti tomu stališi naši naT sa^’ 
boru, svrgli ga do duše za vrieme njemački generali 
službe, al evo ga opet imenovalo zapovjednikom gradića 
biskupova Gradca. Danas je došao, da mi se, kao takav 
predstavi, pa da me tobože upozori na pogibelj, koja 
nam prieti od Turaka. Oj ne mogu vam reći, kako se 
lecam toga čovjeka, ja ga držim za svako zlo sposobna. 
Volio bih hiljadu puta, da neima ni njega, ni njegove 
čete ovdje. Svojom nadutošću, svojom razbojničkom ćudi 
priečit će nas u obrani domovine naše!" 

Dok je podžupan njemačkoga toga oficira župniku 
i okolo stojećim tako opisivao, proturala se kroz ljud¬ 
stvo do njega dva gorostasa u vojničkom odielu. Jedan 
u kapetanskoj uniformi, preko šest stopa visok, dugih 
brkova, oštrih očiju, vojnik od pete do glave. To je 
kapetan tvrdje Koprivničke, Petar Stoić. Drugi bijaše 
odjeven, kako se sada naši graničarski šerežani nose. 
Oružje okovano mu srebrom. Visok je kao ,i kapetan 
Stoić, nu ledja su mu znatno širja, i obličje još oštrije. 
To je Pavao Radašin, vodja haramija u Ivaniću. 

„Dobro došli junačka braćo 8 , pozdravi jih srdačno 
podžupan Franjo. „E glej pa i ti Radašine. Tebe se ne bih 
mogao nadati danas u Križevce, ta čujemo, da su vas 
u Ivaniću već obkolili Turci!" 


„E gospodine, to još nisu, ali će bora mi naskoro. 
Ako ne- bude sloge i junačtva, zlo i naopako. Pa zato 
upravo [poslao me zapovjednik moj, Sladojević Gjuro 
k tebi i ovomu kapetanu, da se dogovorimo, što i kako 
ćemo, da nas ne proguta divjak". 


„Da na dogovor smo došli k tebi, brate Franjo! 
Ti si junačke desnice, a uz to si i uman. Tvoj će sa¬ 
vjet mnogo - vrnditr", potvrdi kapetan Stoić. — 

J 

' „Ajdmo braćo u tvrdju", reče podžupan. Zatim se 
obrati prama narodu, te zaori gromkim glasom, koj se 
po čitavom dolnjem gradu razliegao: „čujte, braćo 
Hrvati! čujte me svi sudci plemenitih sela, svi stare- 
šine i prisežnici ostalih obćina naše županije, koji se 
god nalazite ovdje, saberite se umah u tvrdju, u žu¬ 
panijsku zgradu na dogovor. Ujedno pozivljem i vas, 
slavna gradska gospodo, sudci i zastupnici tako gor¬ 
njega kao i dolnjega grada, glavari cehovski, dodjite 
i vi na dogovor da viećamo, kako ćemo braniti okolicu 
i grad naš!.. A ti, narode, počekaj ovdje časak, te ćeš 

čuti, što ćemo zaključiti. Nemojte ljudi klonuti duhom, 
— Hrvati ste, Bog će dati, sve će dobro biti". — 

Podžupan krene sa prihoduici prama tvrdji. Na putu 
međju ljudstvom opazi junačkoga mladoga mlinara sa 
sestrom Jelenom. — 

„A zdravo, junački mladiću", pozdravi ga pod¬ 
župan. „Ajde i ti s nami. Nisi doduše ni sudac, ni 
prisežnik, nit gradski zastupnik, ali si junak sborom 
i tvorom, a takovih upravo trebamo sada. Ajde s nami 
u vieće... A tebi Jeleno", obrativ se napram djevojki, 
nastavi umiljatijim glasom, „još jedanput hvala. Žao 
mi je, što te je onaj njemački divjak uvriedio. Oprosti. 
Ja nisam kriv. S Bogom Jeleno!“ 

„S Bogom®, šapne Jelena i rumen joj se razli 
bielimi obrazi. 

„Pričekaj me ovdje, sestro, dok se vratim. Idein 
kad me g. podžupan zove", reče Stjepko, krenuv^Sh 
častnici u tvrdju. 

U staroj županijskoj zgradi, nekadanjoj kraljev¬ 
skoj palači, koja je cielu južnu stran tvrdje Križevačke 
zauzimala, te se od sadanje Vuščićeve pa sve do Kame- 
njakove kuće protezala, sabrali se svi pozvanici ujedno 
s oficiri tvrdje. Viećanje započe. Duša svemu bio je 
podžupan Orehovački. Svi su u njega upirali oči i misli 
svoje, ujereni, da jedino po njem može pomoć doći. — 
Franjo Orehovački bio je sin kaštelana županije 
Križevačke, plemića iz Kalničke okolice. Rodio se u 
Križevcih, i kod franciskana Križevačkih prvu obuku 
dobio. Fratri upoznali njegove duševne sposobnosti, te ga 
poslali u samostan Pavlina n Lepoglavu, gdje se je do 
18. godine učio sve, što su ga Pavlini, medju kojimi 
je bilo i dosta učenih ljudi, učiti mogli. Bio bi i dalje 
učio; no tužno je bilo ono vrieme za domovinu našu, 
te je morao pero i knjigu zamieniti mačem. Kao voj- 

nik izkazao se on tako, da su ga njemački generali imeno¬ 
vali častnikom carske vojske. No čim nastade mir, ostavi 
on carsku vojsku, jer mu nisu Niemci, koji su u vojski 
sva važnija mjesta zauzeli, nikako mogli omiliti. Vrati 
se u osakaćenu, od Turaka skoro uništenu županiju 
Križevačku, i tu postane sudcem, a za malo i podžu¬ 
panom Kao takav pošao je godine 1587. proti Turkom, 
te se je u bitci kod Ivanića izvanrednim junačtvom 
odlikovao. Ban Tomo BakaČ javno ga je pred cielom 
vojskom odlikovao, te ga ujedno zapovjednikom tvrdje 
Križevačke imenovao, koju su službu do onda samo višji 
njemački oficiri, pače generali obnašali. — Tako se je 
zbilo, da je u vrieme naše pripoviesti Orehovački bio i 
glavom i županije, jer mjesto vrhovnoga župana nije 
bilo popunjeno, a i ujedno glavom vojničtva u tvrdji 
Križevačkoj. Bilo mu tada 35 godina. — 

‘ „Braćo kako vidimo", uze on govoriti sakupljenim, 
„pomoći se od Beča, a niti od našega junačkoga bana 
ne možemo nadati. Ostavljeni smo dakle sami sebi. A 
vojnika imamo veoma malo. Evo Križevačka tvrdjaima 
jih samo 600, a po okolici jih ima jošte samo 400, a 
to su većim dielora sami Niemci. A koliko je vas u Ko¬ 
privnici vojnika?" upita kapetana Stoića. — 

„U tvrdji 1000, a po okolici 100“, odgovori on. 

„U Ivaniću jih ima takodjer samo 1000", doda 

tužno haramija Kadašin. — 

„To je zlo, braćo", nastavi Orehovački, „a Tu¬ 
raka ide na nas 15.000. Narod se dakle mora uzdati 

u svoje sile. Narod, braćo, neka se oruža. Više je puta 

pokazao narod, što može. Koliko ja poznam naš narod, 
nije baš lošiji od drugih samo ga treba uzplamtiti, pa će čuda 
odjunačtva praviti, kao nekoč na gušćerovačkom polju a 
. i sada prije četiri godine kod Ivanića. Prvo je dakle, 
što nam treba činiti, oboružajmo narod. Tako mi u 

ovoj okolici, tako vi Koprivničani, a i vi Ivančani 
ako nije kod vas već kasno. Drugo zavjerimo se, da 
ćemo jedan drugomu u pomoć. Hasau paia smiera na 
naše tvrdje: Ivanić, Križevce, Koprivnicu. Nemojmo 
pustiti, da on mirno udara na jedne, a drugi da 
mirno čekaju u zapećku, da svladav prvoga udari opet 
na drugoga, onda na trećega, pa nas tako po redu 
jednoga za drugim smrvi. Već gdje se god zaustave 
Turci, ili pred Ivanićem ili pred Koprivnicom, svi, braćo, 
složao iz ciele naše okolice, narod i vojnici pohrlimo 
onamo, pa što Bog dade i sreća junačka!“ 

Burnim odobravanjem prihvate poglavari tako 
gradski, kao selski predlog vrloga podžupana, te obe¬ 
ćaju u ime naroda, da će se boriti do zadnje kaplje 
krvi za dom i zavičaj svoj. A isto tako pruži kapetan 
Koprivnički a i vojvoda Radašin podžupanu svoju des¬ 
nicu u znak zavjere, da će u ovoj svetoj borbi v uza- —; 
jemno raditi, uzajemno si pomagati. — 

Skupština se razide, da priobći narodu zaključak. 
Bubnjari gradski bubnjaju po gradu: „Sve što može 
oružje nositi, od 16-godišnjega dječaka do sieda starca, 
sve neka se oruža. Tko oružja neima, dobiti će ga u 
tvrdji. Sutra u zoru neka se sakupe gradjani, plemići, 
seljaci na velikom pašnjaku Trsteniku, gdje će ih go^ 
poda oficiri vježbati u baratanju sa puškom, sabljom! 
lumbardami." Sav je narod jednodušno pozdravio taj 
zaključak. 

Sa prozora dvorane, u kojoj se skupština držala, 
gleda podžupan Franjo, kako se sviet razilazi. Sa ve¬ 
seljem motri on, kako se ljudi vatreno rukuju kako 
jedan drugoga hrabri, bodri i sokoli. 

» Kod mosta, koj je od vrata tvrdje u dolnji grad 
vodio, dočeka Jelena brata svoga. Živahno joj on ka- ; 

živa, što su zaključili u vieću. — Opazi jih sa prozora i 

podžupan. Oko mu dulje vremena počiva na djevojci. 
Rumen oblije mu plemenito lice. — „Ta ne znam*, 
I poče sam sobom, „što mi je? Ova me djevojka svojom 
i milotom i hrabrošću očarala". I dalje gleda za djevoj¬ 
kom. Ona, razstav se medjutim s bratom, koj se na¬ 
trag u tvrdju vratio, kreće dolnjim gradom prama 
Trsteniku. 

„Ah, što sam počeo djetinjati," nasmije se on tu¬ 
robno. „I to sada u ovo vrieme, gdje ini dušu posve 
druge misli zanimati moraju"... Opet pogleda kroz pro¬ 
zor. Oči mu se zaustave na oblaku jednom, što se 
je u daljini na jugu iztočnoj inače skroz vedroj strani 
nebeskoga svoda pokazao. Tamno crljeni oblak bivaše 
sve veći i veći. — 

n O Bože, Bože,* uzdahne Orehovački, „to je žar 
. plamena, to je požar — požar oko Dubravčaka i Križa. 
U *'Oj'nebo, zažareno plamenom gorećih kućišta nesretne 
I mi domovine!* Suza zasja na junačkom mu licu, i on 
! prignuv koljeno pred križem, što je resio dvoranu, te 
dignuv ruke, zavapi molećim glasom: „Oj Bože svemo¬ 
gući pomozi, pomozi nesretnomu narodu hrvatskomu!" 




ni. 


četvrt sata hoda od Križevaca na mjestu, gdje 
se potočić Vrtlin, koj duž cieloga grada teče, u potok 
Glogovnicu izlieva, stajaše u ono doba poveći mlin gos- 
poštije Građečke. Pred mlinom maleno je dvorište, a 
malo dalje uz potok Glogovnicu mali vrtić. Svigdje vlada 
red i čistoća. Danas kao na blagdan župe miruju mlin¬ 
ska kolesa. Podne je. Jakov Maljak, stari mlinar, sjedi 
na klupi pred mlinom. Starac moli čislo. Glavu je po- 
dignuo prama nebu, prem on ne vidi Božjega sunca — 
jer je već preko 10 godina sliep. Vraćajuć se iz grada 

kući, navrati se k njemu susjed mlinar iz Gjurgjičkoga 
mlina, pa mu stane pripoviedati, što je u gradu čuo i vidio: 
daje Turčin prodro u Hrvatsku, da je već blizu Ivanića, i 
daje naumio upravo naKriževce. Zatim povieda cielidogo- 
djaj današnjega jutra, kako je Blaž Ferbarić nagovorao sviet 
nabiegu Ugarsku, kako je sviet već na to pristao, al kako 
je od toga narod odvratio podžupan Orehovački, i to 
najviše s pomoćju njegove djece, kako je Stjepko junački 
narodu govorio, a Jelena da je sve do suza ganula. 

Sluša starac, prepada se od straha pred Turci, 
al kad začuje od susjeda, kako su se njegova djeca ju¬ 
nački poniela, kapnu mu suza radosti iz ugaslih očiju 
niz upala lica. 

s O Bog vas blagoslovio, djeco moja draga"! — 
Ode suejed. Bielko, veliki ovčarski pas, ostane sliepcu 
jedini drug. 

Već su i dvie ure preko podne mogle proći, a— 
djeca mu se još ne vraćaju iz grada. Zabrinuto kreće 
već starac glavom napram gradu. Za čas stane pas ve¬ 
selo lajati i navieštati mu, da se netko od domaćih pri- 
bližaje; al u isti čas ljuto zacvili on, a starac se pre¬ 
straši. U to dobježi u dvorište Jelena, sva zasop- 
ljena i prestrašena. j 

„Ajdmo u sobu, otče", hitro reče ona otcu^ 
sobi kazat ću vam sve“. — 

Dovukav starca u sobu zaključa vrata. Pogleda 
na prozor, ne vidi nikoga osim psa, koj za nekim, koj 
je već valjda dalje odmaknuo, srdito laje. Ona odahne 
malo, pa stane ovako otcu: „Ala sam se prepala toga 
čovjeka! Prije nego vam to pripovjedim, kažite mi, je 
li znate za strahovitu viest?" — 

„Znam diete moje", tužno odvrati starac, „znam 
za nesreću, koja nam prieti. Pripovieđao mi je susjed 
iz Gjurgjičkoga mlina. Budi nam na pomoć, otče ne- 

beski! Kazao mi je takodjer susjed, kako si ti i bra¬ 
tac Stjepko odgovarali sviet, da ne bježi iz dragoga 
zavičaja već da se uzda u Boga i njegovu svetu pomoć. 
Dobro ste učinili, djeco draga! Sjetih se, kako je bilo 
prije trideset godina. I ja onda nagovarah na hrabrost 
sugradjane svoje. Onda je bila majka vaša uz mene. 
Ah sada je neima više ..! Ali hvala Bogu, vi ste mi 
ostala djeco draga... Oj djeco, vi ste dika moja i život 
moj!“ — Zaplače starac. Kćerka ga djetinjom ljubavi 
poljubi. 

„Ali gdje ti je bratac, Jeleno* ? upita starac umi- 
riv se malo. „I čega si se onako prepala ? Ded kazuj.* 

„Ah otče“, odgovori djevojka, „skoro je ismiešno. 
Sada se sama sebi čudim, kakov me je strah obišao. 
Evo, da vam kažem.* 

A „Kad sam iz crkve izašla, stajao je daleko od 
vrata naš g. župnik sa g. podžupanom. Morala sam 
upravo kraj njih. G. podžupan me pohvali, što sam 
žene tješila, da ne plaču, pa da ne nagovaraju muževa 
na bieg. Htjedoh dalje. A1 evo pred mene stupi neka¬ 
kav njemački oficir, stane mi nešto neslana govoriti, 
te me ne pusti dalje, hoteć mi gladiti lice. Na to ga 
rine .od mene g. podžupan i ja pobjegoh medju ljude.* 

Da je starac vidio, bio bi opazio, da se je liepo 
lišće Jelenino svaki put, kad je ime podžupana spome¬ 
nula, malo porumenilo. „Brata pozovu na skupštinu u 
tvrdju, i kad se je iz nje vratio, reče mi, da će istom 
na večer kući; jer da će se po želji podžupanovoj muš- 
trati sa cehovskimi mladići. Pojdem sama doma. Htje¬ 
doh priečki živicom do potoka Vrtlina, al kad tamo, 
kraj zadnje kuće u gradu, opazih opet onoga oficira 
na konju, gdje opet svoje mačje oči u mene pili. Ja 
brzo krenem prama posrednjemu putu, pridružim se dje- 
vojkam iz Karana i Prikraja, te pojdosmo u đružtvu 

zajedno. Na Trsteniku razstanem se sa djevojkami, pod- 
brusim pete prieko pašnjaka, ali kad se primaknem 
našoj živici, evo za grmljem spazim kacigu vojničku, 
a u tren skoči s konjem pred mene konjanik — isti 
onaj Niemac. Kliknuh od straha, pa bjež, što igda brže 
mogoh prama mlinu, a on na konju za mnom, vičuć: 
Stani, stani, liepa djevojko. Istom kod plota od dvo¬ 
rišta morao se je zaustaviti. I tako doletih sva pre¬ 
strašena k vam, dragi otče!“ — 

. Starac zabrinuto kima glavom. — 

„Skoro me je stid", dalje će djevojka, „što sam 
se toga tudjinca tako prestrašila. Mogla sam ga ozbilj¬ 
no upitati, što će, pak, ako je na kakovu neslanu šalu 
mislio, omjerit ga valjano, da ga prodje volja šaliti se 
s hrvatskimi djevojkami." — 

Tako Jelena u svojoj nedužnosti i ponosu djevo¬ 
jačkom. — „Oj bolje, bolje, diete moje, da si pobjegla.* 
Ne poznaš ti njemačkih vojnika... Dao Bog, ne vidila 
ti nikada više toga bezsramnika!“ — 

Djevojka pogleda kroz prozor, i vidiv, da je na 
okolo sve mirno i da se je isti Bielko mirno pod 
klup legao, odključa vrata te podje za poslom. Podvori 
najprvo otca kratkim objedom a zatim stane vršiti po¬ 
slove u kući i okolo kuće. Tako dodje večer. -'"~ 

Zvono sa sv. Križa odzvoni već večernji pozdrav. 
Jelena priredjuje malenu večeru. Malen oganj, što gori 
na malenom kominu kraj peći, razsvieUjuje takodjer 
sobu. Zamislila se djevojka. Zgode, što ih je danas do- 
živila, vrte joj se po glavi. Zamišljenu prene iznenada 
strahoviti urlik psa na dvorištu. Lecnuv se, bježi pram. 
vratam, al u to otvore se vrata i u sobu bane — dr¬ 
zoviti Niemac Gjuro Štumberg. 

Djevojka vrisne od straha. „Ta ne boj se krasno diete. 
Nišam ja tako strašan, a osobito ne prama tako liepoj 

djevojki, kako si ti misliš*, reče on, pruživ ruke napram 
Jeleni. 

> Jelena se sabere. Prezirno pogleda Niemca. „Gos- 
dine, što tražite vi ovdje ? Što želite od nas* ? upita 
ga odrešito. 

„Oho, ne tako oholo, liepa moja Hrvatice*, smije 
se Niemac. „Koga tražim, pitaš? Valjda ne ovoga sje- 
doglavca, nego tebe zlato moje! Tebe tražim, da si i 
sto milja odavle prošla, bih te potražio!“ 

„Gospodine! kojim pravom osudjujete se vi tako 
sa mnom govoriti. Ako neimate drugoga kakova posla 
s mojim otcem ili bratom, to vas molim, nosite se u 
mah iz ove kuće", ljutito mu odsječe Jelena. — 

„Gledj, gledj ti nje", nakesi se nepozvani prihod- 
nik. „Ma ja te ne slušam. Evo sjest ću, da se malo 
porazgovorimo*. I sjede na klup za stol prama starcu. 

„Gospodine, tko ste, i zašto nas bunite u našem 
miru, u našem domu* ? ozove se ozbiljnim glasom sliepi 
starac. 

„U vašem domu? Što buncaš, starče? Ovo nije tvoj 
dom, ovo je vlastničtvo gospoštije Gradečke, a ja sam 
sada gospodar na Gradcu. Pop, biskup, neima ovdje 
više ništa. Od samoga cara imenovan sam ja, kapetan 
^^GJuro Štumberg, zapovjednikom u Gradcu, a po tom 
spada pod mene sve: ja sam gospodar grada, livada, 
vinograda, mlina, mlinara a i tvoje liepe mlinarice*, 
drzovito uztvrdi Šumberg. • 

„Ako je tako, gospodine*, odvrati mirno starac, 
,e dobro. Ja ću vam, f>latit najam (censuš). Ov koj dan 
poslat ću sina svoga u Gradec, da namiri našu dužnost*. 

„Ha, nisam ja po to došao*, odsječe Niemac.„ čuj 
me, starče, čuj me djevojko. Ti si mi djevojko omilila. 
Kad te vidih i čuh danas u jutro, kako si junački onim 
kukavicam govorila, nešto mi šapne: ova djevojka 


Digitized by Google 



38 


mora biti tvoja. Ja sam vojnik, neimam mnogo 
šarati, čujte me dakle. Ti, djevojko, hodi sa mnom, 
bit ćeš mi ljubom, gospodaricom. Ja sam čovjek bogat;' 
ne će ti biti zlo, štogod si zaželiš, biti će ti. Ne ćeš 
trebati kukati uz kakova prostaka. A i za vas ću se 
starče, poskrbiti. Kupit ću vam mlin ljepši i bolji, nego 
što je ovaj. U njem ne ćete biti najamnik (arendator), 
već svoj gospodar. E, starče, djevojko, kako vam se to 
vidi?*. 

Pohotno žmirka Niemac na djevojku. Ona kano 
gromom ošinuta, stoji jedno vrieme, zatim ju obliju suze. 

„O Bože, Bože,“ zavapi ona plačno, „nisam, ni¬ 
sam mislila, da ću tu sramotu ikad doživjeti". 

Sliepi starac ustane sa klupe. Lice dosad mirno, 
kao da se je preobrazilo. Pravedni gniev vrije mu na 
obličju kao da sieva munja, koja će uništit bezobraz- y 
noga Niemca. 

„Čovječe, hvali Bogu, da sam sliep i nemoćan; 
jer bi te ubio za ovu pogrdu, koju si nanio sada meni 
i djetetu momu... Da ti prodam diete svoje, kćerku, 
koju ljubim više nego život svoj, nju, da ti prodam, 
da ti bude bludnicom, tražiš... Oj kukavice njemačka! 

\ Znaj, da me ne bi blago svih carstva ovoga svieta mo¬ 
glo sklonuti, niti sve muke, koje i najveći krvnici iz- 
misliti mogu, ne bi me prisilile, da okaljam samo jedan 
vlas na glavi djeteta svoga... Oj nosi se, čovječe, 
odavle, nosi se. Oj vi ste tudjinci mnogo toga oteli nam 
Hrvatom; ne mislite, 1 da ćete nam oteti i poštenje* ! — 
„Ma ne biesni tako, luda glavo,* bezobrazno će 
Niemac. „A ti djevojko ne slušaj ove sliepe lude. Budi 
pametna. Ta za mene se otimaju žene i djevojke cie- 
loga svieta, a ti promišljavaš jošte, bi li pošla sa 
mnom, ili ne! Biti ljubom gospodina, junaka, velikaša, 
bogataša, kao što sam ja, nije šala! čuj me, liepa dje- 

vojko! Pojdi umah sa mnom. Takove sreće ne ćeš ni¬ 
kada naći!" — 

U to se naglo otvore vrata, a u sobu bane mladi 
mlinar Stjepko. — 

„A tko je ova hu\ja, i što traži u našoj kući ?“ 
zagrmi mladić, koj je čuo ove zadnje rieči Štumber- 
gove, te trgnuv malu pušku iza pasa, naperi ju na 
Niemca. 

Prepane se Štumberg, ali u čas izvuče široki svoj 
mač na obranu proti oružju mladićevu. 

„Ha, ti si to, kukavice švabska, Štumberže. Bio 
oficir ili ne, svejedno mi je. Po Hrvatskoj si poznat 
kao hrdja, ništarija. Pošteno te je izpovjedio danas naš 
čestiti zapovjednik podžupan Orehovački. Misliš, da ti 
je to Petrovina, koju si kao razbojnik porobio. Na polje, 
^ na polje, bezsramniče i razbojniče!" — 

Štumberg škrine zubim, baci strieljovit pogled na 
mladića, na Jelenu, pa izpane iz sobe. — 

Na dvoru skoči na njega pas, koj je cielo vrieme 
njegova boravka nemilo lajao i zavijao. Jedva se obra- 
niv psu, preskoči plot i udari u jalšik, gdje mu stajaše 
privezan konj. Zajašiv konja, zagrozi se šakom napram 
„jolinu: „čekaj, derane, ti ćeš već pamtiti, tko jeGjuro 
Štumberg, a ti ohola djevojko, znaj, da što nisi htjela 
milom, to ćeš morat silom." 

„Ha, ha, ha", nasmija se netko tik njega u živici. 
Razdražen obazre se Štumberg. Čovjek srednje visine, 
s balom platna na ledjih, stupi pred njega. 

„Ha, ha, ha", ponavlja neznanik, te nastavi u nje¬ 
mačkom jeziku, „kako vidim Gjuro Štumberg, nesretan 
u ljubavi". 

Štumberg čvrsto pogleda mjesečinom razsvietljena 
neznanca. — 

„Ha je 1’ moguće ? Šimune Lastoheru! Ti ovdje ? 
Pa još kao platnar? Ta čuo sam, da si se poturčio, i 
postao begom u Virovitici 8 ? čudeć se pita Štumberg. 

„Dobro si čuo, jeduo sam i drugo. Danas platnar, 
a sutra Mustafa beg Virovitički. Ali ajdmo malo dalje 
od ovoga mlina. Taj vražji dječko mogo bi nam pod- 
soliti pete. Ti moraš prama Gradcu i ja idem s tobom. 
Put nam je isti“. 

Kolnikom, što vodi kroz spiranečki lug, krenu te 
dvie noćne protuhe prama Gradcu. Platnaru može biti 
50 godina. A1 gledom na njegovu živahnost i krepčinu 
tiela, držao bi ga čovjek za mnogo mladjega. Kužnu 
ulogu je igrao taj nitković u povjestnici naroda hrvat- 
skoga. Kodom Niemac, došao je jošte posve mlad u Hr¬ 
vatsku. Dotjerao do kapetana, i kao takovu bude god. 
1555. povjerena tvrdja Kostajnica, da ju čuva proti'' 
Turkom; ali u zao čas. Izdajnika ovoga podmite Turci 
i on im ju izda. Pozvan pred ratni sud pobjegne ne- 
vidom u inozemstvo, gdje se skitao dulje vremena, dok 
ne prodje u Tursku. Ondje se poturči, bude Mustafa 
i postane begom u Virovitici. 

Razgovaraju se živahno ova dva nitkovića. Plat¬ 
nar nagovara Štumberga na nešto. Ovaj pristaje li to—' 
odlučno. 

„Imaš pravo, Lastoheru. Ta ludjak bi bio, da ne 
bi pristao uz tvoju mudru osnovu. Da živim u vojnič¬ 
koj stegi, da se borim za ljude, kojih ne trpim — za 
ove jadne Hrvate da vojujem! — Ne, neka idu do biesa! 
Predat ću ih vam u ruke, poturčit ću se, pa onda za- 
jašit te hrvatske kukavice, da budu pamtili Gjuru Štum¬ 
berga". — 

„Tako valja, Štumberže, to je mudro rečeno", po¬ 
hvali ga pratilac. Ali sada žurimo se do Hasan paše u 

naš tabor kraj Dubravčaka. Š njim ćemo skovati osnovu. 
Ha, ha, ha, Hqsan paša će poluditi od veselja, kada 
te dovedem k njemu. Njemu je do Križevaca najviše 
stalo, pa kad čuje, kako ć e ih lahko u ruke dobiti! 0 
Štumberže ti ćeš biti sretan, liepa te budućnost čeka." — 
n O vodi me k njemu*, sili Štumberg. „Upravo 
vruće želim, da se taj posao što prije svrši! Grom i 
pakao, za dva dana Križevci su vaši, a ja u njih gos¬ 
podar. Ha, ha, ha !“ 

Dodju u Gradac. Štumberg zapovjedi, da se ose- 
dlaju dva konja, jer da ide sa ovim vriednim trgovcem, 
kojemu su putevi skroz poznati, ubodit (špionirat) tursku 
vojsku. 

Za čas ostave ta dva nepoštenjaka Gradac, pa 
odlete cestom prama Dubravčaku, da izvedu djelo Judo 
Iškariota nad nesretnom Hrvatskom. 


IV. 


Zora je zarudila na iztoku dne 4. svibnja 1591. 
Sunce se još nije pokazalo. Crveni krvavi obruč poka¬ 
zuje mjesto, gdje će se skoro pomoliti. 

Velika vrata kraljevske palače Križevačke, koja 
su bila ujedno od južne strane ulazom u tvrdju, otva¬ 
raju se širom. Iz tvrdje izlazi četa od 600 momaka, 
ciela posadna vojska iste tvrdje. Predvodi ju na konju 
zapovjednik tvrdje poožupan Orehovački. Za njim jaše 
do 150 banskih banderialaca, a za ovimi stupa 150 pje¬ 
šaka banove vojske. Sliedi 100 haramija, a 'zaključuje 
povorku do 200 njemačkih mušketira. Po jučeranjem 
dogovoru ide vojska na vježbalište. 

Dolnjim gradom poredalo se na iztočnoj strani 
gradjanstvo pod barjaci svojih cehova. Ima jih do 800, 
a na zapadnoj strani stoje u hrpah seljaci, skoro preko 

polovica plemića okolice Katoličke. Ovih je skoro do 
2000. Gradjani i plemići naoružani su prilično puškami 
i sabljami. Česte provale Turaka u ove krajeve prisilile 
su jih, te su si morali oružje nabaviti. Ostali seljaci 
naoružali se većom stranom sjekirami, kosami i t. d. 
Vojnici diele medju mladje i okretnije puške i sa¬ 
mokrese. 

Orehovački pozdravi narod i pohvali njegovu pri¬ 
pravnost. 

Ciela četa krene sada pramaTrsteniku, velikomu spa- 
šnjaku, što se na južnoj strani grada proteže. Tu razredi 
Četu podžupan te započme vježbati narod u oružju. Vjež¬ 
banje moglo je trajati jedno dvie ure. Sunce je već dosta 
odskočilo — tamno je i krvavo. Nesnosnu sparinu ćutila 
je ciela narav. Zadovoljno i ponosno gleda Orehovački, 
kako narod prilično vješto kreće s oružjem. Al' najed¬ 
nom baci pogled prama Vrbovcu. 

Livadom od Vrbovca jaše pram vježbalištu konja¬ 
nik. Ne jaše, već upravo leti kano lastavica. Za čas je 
na Trsteniku. Upozna ga Orehovački. To je haramija, 
Tomo Skoković, kojega je on poslao, da se približi ta¬ 
boru turskomu, pa da motri kretanje neprijatelja. Pod- 
bode konja njemu u susriet. Sastanu se. Haramija savi¬ 
je zasopljen — jedva diše. „Gospodine! Turčin je sa 
cielom vojskom već u Vrbovcu. Obišao je Ivanić, na¬ 
valio na Božjakovinu, zauzeo ju u čas, a za pol ure 
već je bio pred Vrbovcem. Valjda je i taj već pao; 
no ja sam odletio, da te izviestim.® — 

„0 Bože sveti, već u Vrbovcu®, iznenadjen rekne 
Orehovački. Pobliedi, no brzo se razabere. Pogled baci 
napram Križevcem. Sunce se sakrije. Sva okolica već 
zaudara dimom — požarom. 

„Oj Vrbovac gori, Turci su već u Vrbovcu®, pre¬ 
senećen viče narod. 

K njemu leti Orehovački. 

„Junaci! nemojte klonuti duhom. Pogibelj istina 
je velika i blizu. A1 evo i nas je [liepa šaka, pa će 
nam i pomoć doći od Ivanića i Koprivnice.' Ov čas mora 
nam stići viestnik iz Ivanića. Ivančani će sigurno za 
Turčinom u potjeru. Oni s jedne, a mi s Koprivničani 
s druge strane... pa što Bog dade." 

Sve deblji i deblji oblaci dima valjaju se napram 
Križevcem. Zvona obližnjih crkva i kapela zvone, užas* 
nim zvukom navještaju svietu groznu nesreću, što je 
stigla biedni njihov zavičaj. — 

„O Bože, Bože ti jedini možeš pomoći", moli se 
Orehovački, ne ostavi nas, ne ostavi nas sirote.* 

Siromašni narod ove okolice čuo je doduše, daje 
Turčin kod Siska, i da je nakan, kako i prije četiri go¬ 
dine, njihovu okolicu posjetiti; al ni s daleka nije mo¬ 
gao slutili, da će on to u nekoliko ura učiniti. Ta još 
je jučer bio onkraj Save, a evo danas u zoru vije mu 
se krvavi mač nad nesretnom Božjakovinom, i nad ne¬ 
sretnim Vrbovcem. Oba mjesta bila su utvrdjena; al u 
tili čas Zauzme Turčin jedno i drugo mjesto. Njemački 
vojnici, koji su ta dva mjesta čuvali, nisu bili pripravni, 
a k tomu u svako ovo mjesto udario Turčin umah na 
onu stran tvrdje, koja nije bila čuvana, gdje ne bijaše 
topova, kao da je to znao, ili ga tko vodio. Težke one 
jade, koji Su stigli nesretne Božjakovčane i Vrbov- 
čane, tko bi opisao ? Što nije palo pod mačem, što nije 
poginulo najokrutnijom smrću, to je svezano, većinom 
žene i djevojke, to će vodit krvnik u robstvo, pa pro¬ 
davati na trgovih kano marvu... Oj biedne kćeri hr¬ 
vatskoga naroda, što ste doživjeti morale! — 

Na prvom brežuljku pram Rakovcu stajao je ljetni 
dvorac obitelji Zrinskove. Do ovoga nije dosegnuo pla¬ 
men. U tom dvorcu odmara se Hasan paša. Krvnik taj 

naroda hrvatskoga, puši mirno čibuk, gleda kroz pro¬ 
zor, oči mu se nasladjuju žarom gorećih sela, a još više 
vrevom, cikom, lelekom siromašnih žena, koje nemila 
Turad svezane nateže i pod čadore vuče. — 

Kraj njega stoji Turčin debela lica, malenih lu¬ 
kavih očiju. 

„Evala Mustafo beže“, prekine tišinu Hasanpašai 
„ti si to upravo mudro uredio. Taj tvoj zemljak baš 
nam je ljudski uslugu učinio. U jedan sat predobiti 
Božjakovinu i Vrbovac. Prije četiri godine nije mogao 
Ali paša samo Božjakovine ni za dva čedna predobiti. 
Ha! ha! ha! A ja u pol sata. A samo još Križevce, 
pa onda čekaj, Tomo Bakaču, ti oholi bane, ti ćeš znati, 
kako se Hasan 'paša osvećuje.. A1 'gdje je taj tvoj 
Niemac?* 

„Umah ću ga dovesti pred tvoje sjajno lice, čestiti 
pašo“, odgovori Mustafa beg. Po glasu moći je u njem 
umah upoznati platnara prošle noći. On izadje, i u čas 
dovede pred Hasan pašu čovjeka u istom platnarskom 
odielu, koje je on jučer nosio, — Grjuru Štumberga. 
Preobukao se izdajica, te tako vodio turske čete u Bož¬ 
jakovinu i Vrbovac, da ga nitko ne razpozna. 

Prijazno nasmije mu se Hasan paša. — 

„Baš si pohvalu zaslužio, Niemče! Nagrada će ti 
biti, koju tražiš, samo me dovedi još u Križevce. Po¬ 
stati ćeš begom, a za koje vrieme i pašom. A blagom 
ću te obsipati: imat ćeš više nego svi tvoji generali i 
ujedno sa kukavnim oholicom, Tomom Bakačem banom. 
U Križevce me vodi Niemče! Nikad toga požaliti 
ne ćeš.“ 

„Uztrpi se samo nekoliko ura, čestiti pašo“, od¬ 
govori mu laskajući Štumberg". Junačka je tvoja vojska, 
a junak nad junaci si ti. A1 Križevčani borit će se 
zdvojno, zašto da gubiš vojsku uzalud? Ja ću jih pre- 

variti, pa tvoje čete dovesti unutar, kako sam te doveo 
u Božjakovinu i Vrbovac." 

„Evala! Eaži kako?" pita paša. 

„Slušaj me, čestiti pašo. Kreni ti po danu s voj¬ 
skom sada dalje prama Rakovcu i Zelini. Ja ću izvie- 
stiti Križevčane, da si posve odustao od navale na Kri- 
ževce, pa da smieraš kroz Zelinu upravo na Zagreb. 
Izumit ću mudroliju, pa izvabiti haramije i ono nešto 
mušketira iz tvrdje. Do večera se ti bavi oko Rakovca 
i Zeline, a čim se uhvati suton, vrati se što igda brže 
možeš do Glogovnice izpod Vrbovca, pak onda obalom 
toga potoka kreni sjevernim pravcem do mjesta Poljane. 
Ondje ću te ja pričekati. To sve možeš obići do pol- 
noći. Nekoliko sati neka se vojska ondje odmori, a u 
zoru udarit ćemo iznenada na grad i tvrdju. Mojk će 
briga biti, da ne bude unutri mnogo vojnika. Pa tako, 
čestiti pašo, sunce sutrašnjega dana sijat će nad tvo¬ 
jom glavom, kano gospodarom Križevaca". 

„Evala! Niemče! dobro si izmudrio", pohvali ga 
paša. E Mustafo, ovaj tvoj zemljak će i tebe nadkri- 
liti. Ta toliko vještine nisi mi ti pokazao, kada si u 
naše ruke predavao tvrdju Kostajnicu". 

Nasmija se Mustafa beg — ili bolje Šimun Lasto- 
her, rodom Niemac, izdajica naroda hrvatskoga. „Je¬ 
dino molim te, čestiti pašo", nastavi Štumberg, „daj 
mi za veću sigurnost jedno 30 svojih ljudi, koji su nešto 
prevejaniji. Obući, ćemo jih u odore uhvaćenih [i ubi¬ 
jenih draguna Vrbovačkih. Biti će mi tako bolje na ruku. 
Nitko ih od Hrvata ne će pod kacigami prepoznati". 

„Ta ti si pravi djavo", smije se Hasan paša, „Turke 
oblačiti u švabske dragune! Ha čini, što ti je volja r 
gamo Križevci da budu sutra moji." 

„Bit će, palo", odvrati Štumberg. 

Za nekoliko časova kreće turska vojska prama 
Kakovcu, koj čeka ista sudbina, koja je i Vrbovao 
stigla. A Štumberg odšulja se iz dvorca Zrinjskoga 
grmjem i šikarjem prama Gradcu. Malo poslije njegai 
izide iz istoga dvorca 30 konjanika odjevenih u dragun; 
ske odore i izgubi se u prostranoj prašumi, koja se 
medj Vrbovcem i Gradcem protezala. / 


Podne je istoga dana. Ciela okolica se smračila 
od dima gorećih sela. U Križevcih vlada strah i tuga. 

Iz gornjega i dolnjega grada sele se mnogi u tvrdju. 

Iz sela bježe mnogi u grad. 

Podžupan Orehovački motri sa prozora kraljevske 
palače oblake dima. — Po dimu sudeć uzeo je nepri- 
jatelj jugozapadni pravac, dakle odaljuje se od Križevaca. 

Nu hodniku začuje zveket ostruga. Naglo se otvore 
vrata od dvorane. Unutar stupi Štumberg u sjajnom 
odielu kapitana draguna. 

„Da ste mi zdravo, gospodine podžupane", poče 
Štumberg. „Evo vam nosim list od generala Auersperga, 
kojemu je njegovo veličanstvo povjerilo zapovjedničtvo 
u ovom ratu proti Turčinu. Donio mi ga je na Gradec^ - 
prije jedne ure ulak (glasonoša) iz Zagreba". 

Pruži pismo podžupanu. Ovaj ga pročita, probliedi, 
pogleda oštro Štumberga, pa mu vrati pismo natrag, 
ne rekav ni rieči. 

„Jeste razumili g. podžupane? General Auersperg 
imenuje kapitana Labohara, dosadanjega podzapovjed- 
nika ove tvrdje pravim zapovjednikom, a vas lišava te 
dužnosti A istomu tomu kapetanu nalaže, da ima za- 
poviedi, koje će preko mene isti general njemu šiljati, 
točno vršiti." 

Dostojanstveno mu odgovori Orehovački: „Gos¬ 
podine! Meni nije časti zapovjednika ove tvrdje povje¬ 
rio general Auersperg, niti njegov predšastnik Turi, već 
mi ju je povjerio ban hrvatski, slavni Tomo Bakač. Po 
mojem uvjerenju on jedini može mi i uzeti tu službu. 
\J svako drugo vrieme znao bih ja braniti i čast svoju 
i pravo naroda svoga; nu danas, gospodine, odustajem 
od toga, i primam odredbu vašega generala." 

Rekav ovo podje prama postranim vratam dvorane. 
Otvori je, te zovne: „Izvolite, gospodo, u dvoranu.* 

U dvoranu stupi više oficira, a na čelu jim muž 
stroga, al poštena lica, u kapetanskoj uniformi. Bio to 
podzapovjednik tvrdje, kapetan Labobar, rodom Slove¬ 
nac, strog vojnik, al drugčije značajan čovjek. 

„Gospodine kapetane", reče mirno ovomu Oreho¬ 
vački : „Evo čitajte ovaj dekret. Imenovan ste zapovjed¬ 
nikom naše tvrdje. Ja predajem u ruke vaše istu čast 
i službu. Predajem ju bez svakoga straha, jer mi vaše 
poštenje jamči, da ćete ju obnašati baš onako, kako 
bih ju ja bio obnašao." I pruži mu ruku. 

Ovaj se začudi. Motri pismo, motri Štumberga, pa 
napokon reče: „Vjerujte mi, gospodine podžupane, 
,-jiije mi drago. Al pismo i zapovied je generala. Ja sam 
vojnik, moram se pokoriti.* Stisne ruku podžupanu. 
Ovaj se odali iz dvorane. Posprdno se za njim smije 
Štumberg. Za tim pristupi k Laboharu, izvadi iz pod- 
pašaja jošte jedno pismo. — 

„Evo vam i drugoga pisma, zapovjedniče, od gene¬ 
rala. U ovom vam javlja, daje od uhoda (špiuna) doznao, da 
Hasan paša ne ide na Križevce, već da preko Zeline 
misli na Zagreb udariti. Dakle, da budete pripravan u 
svako doba sa svojimi vojnici, kamo vas zovne, u po¬ 
moć priskočiti. A ja bih vas svjetovao, da ove seljake, 
koje je ovaj zanesenjak Orehovački tu sabrao, umah 

kući pošaljete. Ovdje nisu potrebiti, radje neka si 
čuvaju svoje kuće, svoj dom. .. A sada s Bogom, 
gospodo, ja idem opet na sve strane". Primaknuv 
se zatim prišapne Laboharu važno: „Upozorujem vas,/ 
gospodine zapovjedniče, da svaku zapovied, koju ćete 
od gospodina generala primiti, bezodvlačno izvršite. T<> 
se on podpuno nada od vas, pa zato vas je i imenovao 

zapovjednikom. Nagrada ne manjka gospodine_ j S 

Bogom." z 

Za čas već jaše Štumberg dolnjim gradom/ pa 
onda cestom, koja ide u Gradac. Dodje do mosta koj 
je vodio preko potoka Koruške izpod sela Pnkraja, 
jer onuda je bilo stara cesta u Vrbovac i Zagreb. ‘Na 
tom mostu leži razpružen neki prosjak. Skrčćne su 
mu obje noge. Opaziv Štumberga popuza prosjak pouz¬ 
dano prama njemu. 

„Ha ti već tu, stara lijo", dozdravlja ga Štum¬ 
berg, obaziruć se na lievo i desno, da jih tko ne opazi. 
„Kako je u mlinu ?“ „Dodro gospodine", pridušeno će 
prosjak, ,,u mlinu je sam sliepi mlinar sa kćeiju. Na¬ 
vratio sam se k njim, kao da molim milostinju, te sam ra¬ 
zumio da je mladi mlinar otišao u Koprivnicu kao ulak, 
i da se ne će do noći vratiti. Jelena se sprema u grad.^_ 
Čekat će brata, no ako do zapada sunca ne dodjefptfći 
će sama otcem." 

„Krasno, prekrasno", veli u sebi Štumberg, a 
zatim glasno napram bogcu: „Nisu li možda štogod po¬ 
sumnjali, vidivši tebe u ovo vrieme u kući svojoj?" 

„A šta bi posumnjali", odvrati prosjak", nije Grga 
luda; ako mu noge ne valjaju, valja mu pamet. Ta bio sam 
možda već trideset puta u njihovoj kući. Triput svake 
godine obilazim ovu okolicu. Mislili su dakle, da sam 
i sada po navadi došao prosjačiti." 

„Dobro je, a jesi li dragune doveo do blizu stare 
zgrade u Poljani?" — 

„Jesam, gospodine*, odgovori prosjak. „Čudnovati 
su to draguni. Nijedan ma da bi samo pisnuo. Kad sam 
jim pokazao zgradu, mahne mi jedan rukom, neka se 
nosim dalje. Ja posluhnuh umah, te se pobrali dalje, 
kao da me svi djavli tjeraju. Upravo me je bilo strah 
tih ljudi*. — 

„Šuti*, zapovieda Štumberg. „Od mene si bio uviek 
dobro nagradjeu za svaku svoju uslugu. A1 sada dobit 
ćeš deseterostruko. Evo ti opet dvie škude,' a sutra 
dobit ćeš pet cekina. Vodi me sada do mjesta, gdje 
su draguni. Imam jim nešto reći*. 

„Umah smo ondje, gospodine, idemo priečki šu¬ 
mom*, reče prosjak lakomo pobirajuć škude, koje mu 
4e Štumberg dobacio. 

Zamaknu u šumu. Za četvrt sata povrate se na 
isto mjesto oba. Kod mosta se razidju. Štumberg udari 
sada skokom put Gradca. Lazar pako krene iztočnim 
pravcem preko livade k potoku Glogovnici. Brzo on od¬ 
miče. Za četvrt sata kao da je postigao cilj svoga pu¬ 
zanja. Kod biskupova je mlina. Vriebajućim okom vuče 
šfe-.kroz jalšik, koj se je tik mlinarskoga dvorišta sa 
zapadne strane protezao. Nadigava se te luče kroz ogradu. 
U to skoči na njega pas Bielko. 

„Jao pomagajte ljudi*, viče prestrašeni lazar. — 

Jelena iztrči na polje, čuje viku prosjakovu, pa 
poleti onamo. — 

„Oj prokleto zviere ujede me“, kao kroz plač 
jauče lazar. 

Jelena trgne od njega psa, koj se tuleć samo za 
nekoliko koraka natrag povuče. Sažaljivajuć bogca obrati 
se pram njemu: „Oj nesretno pseto, zar vas je ujelo ? 

0 Bože! toga još nikad nije učinilo- Oj siromašni Grgo, 
gdje vas je ugrizao, pa da brzo donesem mrzle vode?" - 
„Nije me tako jako ugrizao. Sreća da ste došla, 
djevojko. A1 razderao mi je moju rubaću", veli prosjak 
oporavljajuć se od straha. — 

„Umirite se, Grgo, ja ću vam mjesto nje dati 
otčevu ili bratovu. A1 šta vi tu radite Grgo? Ta još 
prije tri ure prošli ste prama gradu, a evo vas opet 
ovdje. 8 

„Bio sam u gradu, te iz grada izišao putem Ko¬ 
privnice. A1 evo na putu kod šume širokoga brezja sret¬ 
nem se s vašim bratom, čestitim Stjepkom, koj je kao 
biesan jahao u grad. Skoro me je i pogazio. Upozna 
me, pa me svesrdice umoli, neka umah idem priečkim 
putem do vas, te vam kažem, da ne idjete iz mlina 
nikamo, dok on ne dodje. On će se žuriti, što bude više 
mogao... Ja uproh sve sile svoje, da dodjem što prije 
k vam, a evo ovo vaše prokleto pseto me napane kao 
razbojnika.* — 

„Oprostite, Grgo, oprostite", zamoli Jelena. „Žao 
mi je, Evo nam za ljubav skoro ste - postradali!.. A1 
ajte unutar, malo ćete večerati.® — 

Smijuć se u sebi posluhne lazar, pa krene za_ 
djevojkom u dvor i u sobu. ' 

Pripovieda Jelena otcu, što se zbilo. Soba se ne 
vidi više tako uredna, kao jučer. Nekoje stvari već su 
prenesene u grad. A i sada stoje dva zamotka, u koje 
je Jelena skuplje stvari metnula, te koje će ponesti sa 
sobom u grad. Lazara podvori komadom šunke i mli¬ 
narskom pogačom. 

Jede to ta kukavica, kao da je najpošteniji čin 
izvršio i da mu je savjest najmirnija. Bio to jedan od 
onih skitalica prosjačkih, kakovih je bilo nekoč dost u 
domovini našoj, skroz izopačena duša bez vjere, bez Boga. 

Kraj Karlovca upoznao se je sa Štumbergom još prije 
deset godina. Više puta ga je već isti rabio kod raz¬ 
nih opačina. Obično se je motao u okolici, gdje je 
Štumberg boravio. Izvriebati štogod, bio je veoma sposo¬ 
ban. A Štumberg je dobro plaćao. Znao je on dobro i sada, 
da Štumberg kani nekakovu lopovštinu s ovom dje¬ 
vojkom izvesti. Ona mu je bila toliko put milostiva, 
toliko put ga nahranila i dala mu na put; al evo on 
bez griza savjesti nekolikim škudam za volju pripravan 
ju je rinuti u propast, sramotu — smrt. 

Večer se poče približavati. Navečerav se prosjak, 
nazove domaćinam lahku noć, pa odpuza iz sobe i dvo¬ 
rišta mlinarova. — 

„Oj otče“, poče Jelena, „tako mi se je težko die- 
liti od mjesta ovoga, od kuće ove. Oj ovdje sam ro- 
djena, ovdje sam odgojena, ovdje sam boravila uz maj¬ 
ku svoju pokojnu. Ovdje sam s vami i bratom toliko 
liepih časova proživjela! Prije četiri godine, kad je 
Turčin ovuda harao, morali smo takodje bježati u grad. 
Al onda nisam tako težko ostavljala mjesto ovo, ili što 
sam još djetetom bila, ili što me nije takova težka 
slutnja morila kao danas... Oj otče grozno sam sanjala 
ove prošle noći. 8 

„Mani se sanja, kćeri 8 , odvrati otac. „Znaš što 
naš narod veli: San-je laž a Bog je istina. U Božju 
se volju uzdajmo, kćerko. Bez njegove svete volje ne 
može pasti niti vlas iz glave naše 8 . 

Međutim je već mrak nastao. Silni vihar diže se 
sa sjevero-iztočne strane. Gusti tmasti oblaci ćeraju se 
nad okolicom Križevačkom. Od Kalnika blisiče i grmi. 

Jelena pogleda kroz prozor. 

n O Bože, ov čas biti će oluje. Kako ćemo u grad? 
Brata još neima. A gdje je Bog zna tako dugo? 8 za¬ 
brinuto će i sliepi starac. „A i zašto nam je poručio, 

da ne idemo bez njega? Da nas nije ovaj prosjak pre¬ 
vario*. — 

„A zašto bi nas i varao ?“ zamišljeno će Jelena* 
„U ovakove klateži", kima starac, „neima ti mnogo 
vjere. Pogriešili smo, što ga nismo bolje izpitavali“.— 
„Umirite se, otče, doći će brat“, tješi i miri Je¬ 
lena starca, videći ga zabrinuta. Dovesti će konja sa 
sobom, vi ćete otče na konju, a mi ćemo vas voditi".— 
„Nije mi za mene, već mi je za tebe. Uze i mene 
mučiti nekakova slutnja, nekakav nemir... Onaj Nie- 
mac jučer, a ovaj prosjak danas... nije to čist posao. 

„Ne bojte se, otče, ne bojte*, zamoli Jelena, pa 
zagrli sliepoga starca, glavica joj padne na otčinske 
grudi njegove. 

Usta starčeva šaptahu blagoslov nad djetetom, prat- 
ćen suzami, što kapahu iz utrnulih očiju njegovih na 
liepe prame djevojčine. 

Kiša stane lievati, stane munja za munjom sie- 
vati, grom za gromom pucati. Strahovita oluja biesni 
vani. Začuje se lajanje psa Bielka. Jelena zatvori brzo 
vrata. Bielko zacvili bolno, i prestane lajati. Na dvoru 
se začuju koraci. Netko lupi u vrata. — 

„0 Bože! tko je to?" šapne Jelena. — 

„Otvaraj ^rrata", zagrmi glas iz vana, i opet lupi 
u vrata svom silom. — 

„To. je glas jučerašnjega Niemca", šaptne starac. 
„Bože smiluj nam se“, uzdahne Jelena. — 
„Razbijajte brzo vrata, neimamo vremena", zapo- 
vieda opet prvašnji glas. — 

Dva, tri udarca baltom u vrata, ona popuste, a pet 
oružanika provali u sobu. Strahovita munja ;blisne u 
taj tren. Jelena spozna u vodji razbojnika Judu Štum- 
berga. — 

„Na stran, razbojniče", vikne ona, — ali u to po¬ 
grabi ju šest gvozdenih ruku. Štumberg začepi joj usta. 

„Oj diete, diete moje 8 , zavapi zdvojno starac. — 

„Probodi ovu staru hulju, mogao bi sve odati 8 , 
zapovjedi Štumberg, boreć se sa Jelenom. — 

„Jeleno ... Stjepko... Isuse", uzdahne starac, te 
se sruši na zemlju. — 

Protrne Jelena. Kao da je i ona oćutila britki 
nož, koj joj probd ljubljenoga otca, oriesviesti se. Iz¬ 
vuku ju iz sobe. 

Za čas vlada mrtva tišina u mlinu... Kiša lieva 
još jače. Sieva i puca bez prestanka. Grozna noć! 

A1 kao da se ne obzira na to konjanik, koj jedno 
pet časova poslije ovoga dogodjaja prama mlinu jaše. To 
Stjepko. Došao malo prije iz Koprivnice u Križevce. Po 
gradu tražio otca i sestru. Ne našav jih, prestraši se, te 
bezobzirce odleti pram mlinu. Dojaše u dvorište. Ta gdje 
jepasBielko, da ga pozdravi? Sve je tiho. A1 da ništa nije 
čuti od grmljavine... Sjaši s konja, brzo hoće u sobu. 
Pred vrati se popikne. Munja sievnu, to je pas Bielko. 
Razsječena mu na pola glava. 

„Bože svemogući", prestrašeno zavapi. Poleti u 
sobu. Vrata otvorena. Sve tiho. Munja opet zablisiknu. 
Otac leži u krvi — mrtav. 

„Otče, otče dragi", zavapi bolno, zdvojno pa se 
baci na tielo svoga otca. 

Meće ruku na čelo otčevo — ledeno je, približaje 
se uhom k srcu, — prestalo je kucati; ljubi usta nje. 
gova — zaniemila su. „Mrtav, mrtav", lama rukama 
od žalosti siromašni mladić. ,,A gdje je sestra, biedna 
sestra moja?" „Ha., sad znam... prokleti Niemac, on 
je to počinio". Ustane, zapali luč. Izpane iz sobe, gleda 
na trag otmičara. Silni vihar ugasne svieću. Nešto kraj 
plota od potoka šušti. On poleti onamo. Pričini mu se, 

kao da vidi više ljudskih sjena. On naperi malu pušku. 
A1 u taj čas poćuti silni udarac po glavi. Bez sviesti, 
sruši se siromašni mladić na zemlju. 

„Dobro si pogodio, Rustane", nasmija se jedan 
od onih, što su stajali kraj Glogovnice. „Da nije bilo 
tvoga buzdovana, bio bi ovaj mladi deran kojega od 
nas sastavio s crnom zemljom. 

Munja sievnu. Razsvieti mladića u nesviesti leže- 
ćega i kraj njega četiri Turčina u odori đragunskoj. 
Otev Štumberg Jelenu zapovjedi ovim, da čekaju na 
mladoga mlinara, i da ga ubiju. Strah bijaše lopova, 
da Stjepko radi otmice digne bunu u Eriževcih, i da 
mu tim ne poremeti osnove. 

Kako vidjesmo, nisu trebali dugo čekati. 

„Nije mrtav. Samo se je onesviestio. Hoćeš, Ru- 
stane, da ga ubijem ?“ upita jedan Turčin mahnuv ma¬ 
čem vrh Mednoga mladića. t ■ y~* 

„Ne“, odvrati ovaj. „Povest ćemo ga u naš tabor, 
čvrst je mladić. Š njim u Tursku. U Jedreni može či¬ 
niti dvadeset kesa”. 

Natovare mladića na konja i krenu uz Glogovnicu 
prama jugu. 

I opet je sve tiho. • ^_ 

VI. 

Četvrt ure od ovoga mlina pram poldanu stajaše 
na zapadnoj obali potoka Glogovnice, pod selom „Po¬ 
ljanom”, maleni zidani dvorac sa kapelicom. Bio to gra- 
dićak plemenite, bogate obitelji Župana, koja je imala 
u okolici Križevačkoj velik posjed. Početkom XVI. sto¬ 
ljeća izumrla je obitelj. Zadnji Ivan Župan bio je žup¬ 
nikom i opatom u gradu Eriževcih. Gradićak taj s 
ostalim posjedom u Poljani ostavio je on župi Križe- 


Digitized by Google 



55 


vačkoj kao altariju (zadušbinu). Godine 1530. kod prve 
svoje provale u ove krajeve oštetili ga Turci. Južnu su 
strana posve razorili, jedina sjeverna kula kraj kapele 
ostala je neoštećena. No i ona je stajala od onoga vre¬ 
mena pusta. Samo u kapelici služila sejekadkada sveta 
misa. U ovaj gradićak doveli su nesretne žrtve: Stjepka i 
Jelenu. Jelenu, još uviek bez sviesti, zatvori Štumberg 
u kapelu, te zapovjediv Turkom, da ju čuvaju, odleti 
napram približavajućoj se turskoj vojsci. Zabrinut je, da 
možda nije Hasan paša radi oluje zaostao na putu. 
Mali zadocnaj vojske mogao bi mu prekrižiti osnove. 
Već ga ne bijaše u tom gradićku, kad je Rustan beg 
Stjepka doveo. Bilo to povoljno Rustan begu, jer je 
Štumberg zapovjedio, da ubije dječka. Mogo ga je ovaj 
radi toga tužiti Hasan paši. Nakanio Rustan sakriti 
^Stjepka. Baci ga indi u jedan hodnik, koj je kulu sa 
kapelicaip spajao. Vrata su od kapelice bila čvrsto za- 
bita. Hodnik nije imao nikakova prozora, osim malena 
otvora u susjednu sobu, koj je daskom bio sakriven. 

„Odavle ne će uteći“, veli 'Rustan beg, baciv 
Stjepka na zemlju. „Prozora neima. Vrata su od crkve 
zabita; a u susjednoj sobi bit će straža. A gdje mu je 
sestra?" upita Turčina, koj je luč nosio. 

„U crkvu rinuo ju je Niemac, zaključao vrata, 
a ključ sobom odnio. Deset naših postavio oko crkve, 
da mu ne uteče“, odgovori upitani. 

„ET ne fali, liepa djevojka*, veli Rustan. „Tako 
mi svetca Muhameda, gledat ću mu otet djevojku. Ona 
bi još ljepši novac mogla na pazaru izmetnuti". 

„Pravo imaš. Ja mrzim toga Niemca, kao u obće 
svakoga kaura (kršćanina). Najviše me ljuti, što nas 
je sapeo u ovu prokletu švabsku odoru. E al kad je 
volja čestitoga paše, moramo podnositi". 

Stjepko uzdrman padom osviesti se — otvori oči. 
Turci odkrenuti od njega, ne opaze toga. Mogao je dakle 
čuti njihov razgovor. A uz dosti jaku luč mogao je 
razabrati, gdje je. 

Turci se udale. Tmina nastane. Stjepko ustane. 
Noge mu bijahu proste, samo ruke svezane. . 

„Bože, Bože moj, što se je s nami zbilo ?“ uz¬ 
dahnu on gorko. „Oj moj otče, otče dragi, tebe ubili, 
a sestra moja u rukuh pogana kletih! A1 da ona je 
ovdje, kako reče Turčin. U kapeli kraj mene leži str- 
vene duše od boli i zdvojnosti... Oj Bože, Bože!“ 

Tapa, vuče se kraj zida kapelice. Svaki mu je 
kutić u toj zgradi dobro poznat. Ta stoput se je po 
tom pustom gradiću kano dječko skrivača igrao. Na¬ 
pipa svezanima rukama vrata od kapelice. Uho pritiska 
na ključanicu. Vrata sučvrstimibrvni zabita. Vani biesni 
oluja. Od silna tutnja groma ne čuje ništa. A1 đk, kđo 
da je razabrao uzdisanje i jecanje. 

„Ona jezaplače biedni Stjepko. „Ona je, siro¬ 
tica sestra moja. To je njezin plač, njezini uzdisaji.. 
Oj Bože svemogući, daj mi pokaži put, kojim da ju 
spasim. Daj da ja poginem, pusti da pod najgroznijimi 
mukami izdahnem dušu... al prije sestru daj da spa? 
sim, — nju da izbavim od strašne sramote, koja joj 
prieti.“ 

U to dopre do njega glas više ljudi, topot konja, 
uz to psovke, vika i t. d. Sluša Stjepko. Što to znači ? 

U sobi kraj sebe začuje jake korake i glasove. 

„Prokleto to vrieme", psuje jedan. „Štumberže, 
je li te sam djavao naputio, da ove noći to poduzmemo. 
Ta radje bih pet dana stajao u bitci, u vatri, nego se 
na takvoj oluji po ovako prokletom putu sa vojskom 
vucario. Jedva sam glavu donio sa pješaci do ovoga 
mjesta, topove sam morao ostaviti jedno pol ure 

odavle, a šnjimi na straži i nešto konjanika. Da imaju 
ove hrvatske hrdje vojske i pameti u glavi, pa da nas 
tako izmučene napanu, živo bi jim se morao oklepati. 
A1 tako ih se ne bojim." ' 

„Ded kazuj, Niemče, koliko ima u Eriževcih voj¬ 
nika, jesi li jih iztisnuo što iz tvrdje ?“ 

„Jesam, čestiti pašo", odgovori drugi glas, u ko¬ 
jem razpozna glas Štumberga. „Bilo jih je dosad 600, 
medj njimi 200 njemačkih mušketira i 100 haramija, 
vražjih junaka. A1 za pol ure ne će ih biti no 200. 
Četiri sto jih već možda odlazi Ealničkim putem prama 
Bisagu. Poslao sam svoga čovjeka k zapovjedniku tvrdje 
sa lažljivim pismom od generala Auersperga, da 400 
vojnika umah krene prama Bisagu, gdje će se sve sile 
vojničke sjediniti proti vam Turkom. A čim ovi izidju, 
ja ću vas uvesti s iztočne strane kraj sjevernih vrata, 
je tvrdja najslabija. Za koj će možda čas stići po¬ 
uzdanik, koj će nam javiti, da su mušketiri i haramije 
izašli iz grada, a onda za jednu uru idemo u Eriževce. 

„Možda se ja odviše uzdam u tebe, Niemče", pro¬ 
govori opet prvi, ,,a jesi li ti siguran, da ovi u Eri¬ 
ževcih ne znadu, da sam ja blizu njih, da nas ne iz¬ 
nenade onakoj iako bi mi njih želili ?... Možda 
imadu tajne straže, koje će jim prijaviti naše kretanje. 
To je njim laglje nego nam »u tudjoj, nepoznatoj zemlji. 
Mogli bi nam po vražje zasoliti. .. Što misliš, Niemče?" 

„Ne boj se, čestiti pašo", odgovara mu Štumberg, 
„na sve to sam ja mislio. Razposlao je kukavica Ore- 
hovački nekoliko uhoda, koji će sve do Vrbovca njušiti 
i tražiti, kuda ide tvoja vojska; al sve sam te ja mak¬ 
nuo s puta: nekoje sam s dobra na drugu stran krenuo, 
a neke sam s pomoćju tvojih ljudi makilho onamo, od- 
kud se već nikad vratit ne će... Siguran sam da za 
tvoj dolazak na jednu milju pred Eriževce nitko ovdje 

ne zna... Biti će izvanredno iznenadjeni. Samo neka 
dodje viestnik, koj čeka na potoku Vrtlinu odlazak muš¬ 
ketira i haramija iz tvrdje, krenut ćemo umah, a za 
dvie tri ure Križevci su tvoji, čestiti Hasan pašo*. — 
Glasovi se udale. Stjepko ne čuje više ništa. 

„Oj izdajstvo, izdajstvo najgroznije, što će ovaj 
kleti Niemac nad siromašnim našim zavičajem počiniti", 
izusti bolno Stjepko. — „Oj Bože, Bože, što smo ti mi 
biedni Hrvati skrivili ?... A1 oprosti, Svemogući, što 
ovako govorim... Mi biedni ljudi ne smijemo te pitati 
za odredbe tvoje svete volje... Oprosti, oprosti! A1 
djetinskim srcem približajem se k tebi, gospodine, moleć 
te, daj mi milost i moć, da upozorim svoje na grozno 
izdajstvo, koje će jih strovaliti u propast". 

Kao da je molitva mladićeva, proizašla iz čiste ple¬ 
menite njegove duše, doprla do prestolja Svevišnjega. 
Nečemu se on dosjeti. Lice mu sievne od radosti, 

„Oj Bože, Bože, hvala ti. Tvoj duh me obasjava. 
Angjel tvoj mi kaže put, kojim ću izaći odavle, put, 
kojim će bit spasen rod moj, domovina moja, i sestra 
moja draga". 

Potrči napram vratam od kapele. Pridušeno zove 
on kroz ključanicu: „Sestro, Jeleno, sestrice draga".-« 
Nitko neodgovara. 

„Jeleno, ja sam tvoj* brat Stjepko". 

Čuje kano korake, koji se približuju vratam. 

„Ti si, brate?" pita glas iz nutra. „0 Bože i ti 
zarobljen?" „Jesam, sestro, ali tješi se. Mi ćemo se spa¬ 
sit. Bog će nam pomoći. Jesi li sama sestro?" 

„Sama", odgovara mu glas iz kapele. — 

„Mi smo, sestro, u kuli Poganskoj, ti si u kapeli. 
Hodi odavle jednako do sriedine kapele. Digni ondje 
daske, kojimi je pokrita raka. Ja ću onuda k tebi". 

Rekav ovo, prigne se, tapa svezanima rukama po 
zemlji. Napipa, skoro u sredini hodnika ležeća vratašca, 
koja su vodila u podrum*. Muči se, muči, al svezane 
su mu ruke. Prsti ne može zahvatiti. Pot ga oblieva. 
Zdvojan kuša nogom. Ha, peta od čižme zahvati vra¬ 
tašca. Svom silom tura on nogu unutar. Vrata se dižu 
po malo. Za čas špušta se pod uzdignuta vrata u du¬ 
binu. Bio je to ulaz u mali podrum te kule. Iz toga 
podruma kroz zid vodila je rupa u raku pod kapelom, 
u kojoj su neki članovi obitelji Županove pokopani bili. 
U ovu raku bio je prije ulaz iz kapele, pokriven mra¬ 
mornim kamenom, koj je Ivan Župan, župnik Križe- 
vački iztesati i gotičkimi rezbarijami uresiti dao. Prije 
trideset godina, kada su Turci i grad i crkvu oštetili, 
dao je ondašnji Križevački župnik, mramorni taj kamen, 
da ne bude još gorje oštećen, prenesti u Križevačku 
efrkvu Sv. Križa, koju je isti Ivan Župan 1490. u go¬ 
tičkom slogu skroz popravio. A ulaz u raku kapele bio 
je od onda pokrit sa nekoliko dasaka. Ovaj slučaj po- 
može siromašnomu zarobljeniku. Prem u grobnoj tmini 
prošulja se rupom iz podruma u raku. Dotura se do 
pomenutih dasaka. Lupa u nje glavom. Pomaže mu 
jsee^a iz kapele. I za čas se iz grobnice izvuče Stjepko, 
te pade sestri u naručaj. 

„Sestro!* „Brate 1“ bij#e sve, što se reklo u 
prvi mah. Jedan čas držaše ga sestra zagrljena. Sretni, 
što se našli, zaboravili su u prvi mah na još uviek 
strašnu pogibelj, koja jih okružava. Trgnu se iz bla- 
ženosti, grozna im se sudbina predoči opet u svoj svo¬ 
joj strahoti. 

Pripovjedi Stjepko Jeleni, što je čuo u hodniku. 
„Oj sestro, angjel nebeski pokazao mi je put, kojim 
ću možda odvratit pogibelj od nesretnoga doma našega, 
pa i tebe spasiti. Al daj odveži mi ruke. Evo pod prs- 

lukom nosim u vrieme pogibelji malen nož. Izvadi ga, 
pa njim prereži užinac, kojim su me svezali krvnici." 

Za čas razrieši Jelena Stjepku težke spone. 

„Hvala ti, Bože", odlane Stjepku. Zatim izkaza u 
nekoliko rieči sestri, što je naumio učiniti. Ona se pre¬ 
straši. 

„Oj brate, ta to je gotova smrt. Ti ćeš se razbit", 
zajauče Jelena. 

„0 ne, setro", tješi ju on. „Bog me je doveo na 
tu misao. Prije pet godina iz objesti dječačke skočio 
sam tako sa krova kapelice u potok. Bog me je čuvao , 
onda, prem to nisam zaslužio. A Bog će me čuvat i 
biti mi u pomoć sada, kad to činim za spas domovine 
svoje. Ne bojim se sestro za se... Jedino me je težko 
ostavit tebe samu, okruženu od pogana, divjaka... A1 
angjeli nebeski te čuvali!“ 

Od suza ne može dalje govoriti plemeniti mladić. 

„Idi, brate, ovrši, što si naumio. Bog će te ču¬ 
vati. .. A meni ostavi ovaj nož... On, prosti mi Bože 
svemogući... on će me čuvati od oskvrne i sramote". 

„0 Bože", za vapi brat bolno, „što si nakana uči¬ 
niti... A1 da, sestro, imaš pravo. U tom slučaju, Bog 
neka ti prosti". Zajecav gorko i privinuv ju na 
svoje, doda: „Oj kako te ljubim, sestrice draga, al ipak 
volio bih te vidit mrtvu,%bijenu, kano sveticu mučenicu, 
nego du živiš oskvrnuta, okaljana". 

„S Bogom, sestro". „Moli za me". 

„S Bogom braco moj premili". 

Trgne se iz zagrljaja sestrina Stjepko. Svuče ha- 
ljetak i čižme. Poleti pram oltaru. Uzpne se uz kame¬ 
niti stup žrtveniku na krunu. Dohvati odanle rešetke 
od vrha kube kapeličine. Uzpne se tud gore. Dvie 
spone na rešetki manjkaju. 

Munja sievne i razsvieti kapelicu. Jelena klečeć 
opazi brata na vrh kube. Pogledi jim se sukobe. Stjep- 
ko mahne rukom. 

„Bože, spasitelju pomozi mu, pomozi mu“, iz du- 
bljine srca vrisne Jelena. 

Opet tmina posta. Još jedan čas. — Silni pljusak 
u vodu... Jelena protrnu te se onesviešćena sruši na 
pod kapele. — 

Oluja postigla je svoj vršak. Nebo kao da se je 
otvorilo. Kiša pada kao iz kabla. Mrklo kao u rogu, da 
se ne vidi ni prst pred okom. Jedina munja kadkad 
razsvietljuje Stjepka, borećega se sa brzimi valovi na¬ 
bujala potoka. 

VII. 

Polnoć je ove burne noći. U gradu Križevcih sve 
je budno. Nepazeć na kišu i oluju ulicami idu straže. 
U tvrdji puše trublja. Vojnici se sakupljaju pred crkvom 
Sv. Marije. U tvrdju prispio podčastnik draguna iz 
Gradca sa 60 momaka. Donio Laboharu zapovied od 
zapoviedajućega generala Auersperga, da bezodvlačno 
ostavi sa mušketiri i haramijami Križevce, te da putem 
^ižpod Kalnika krene napram Bisagu; jer da je Turčin 
onamo udario, te da ga qpdje kani 'general dočekati 
sa svom silom. U zoru da mora biti kod Bisaga. 

Vojnici su spremni. Čekaju na komandu za od¬ 
lazak. Kiša još uviek pada. 

„Čudnovatan nalog, stražmeštre*, kima glavom kape¬ 
tan Labohar, sjedeć na konju pred četom. „A od koga 
ste ga vi primili*? 

„Od kapetana Štumberga*, odgovori stražmeštar." 
„On je, prem je Turčin i Vrbovac i Božjakovinu zau¬ 
zeo, tajnim jednim šumskim putem u neprekidnoj svezi 

sa generalom.., General do kapetana Štumberga mnogo 
drži, i svagdje ga za savjet pita. Ta pred nedjelju dana, 
bijaše sam general sa pukovnikom Koprivničkim Gras- 
manom u Gradcu kod njega na dogovoru... Nemojte, 
gospodine kapitane krzmati, da ne dodjemo kasno. Ja 
sam već zakasnio rad proklete ove oluje". 

„A kad ste dobili nalog ?“ pita nadalje Labohar. 

„Malo pred večer. Uručio mi ga je jedan od na¬ 
ših ljudi, koj je bio na straži izpod Gradca. Kapetan Štum- 
berg morao je kao brza striela u Koprivnicu, da Gras- 
manu uruči isti nalog. “ 

Gdje je sada kuća vlastelina Kipaha, tu je imao 
podžupan Orehovački svoju kuću. Predavši Štumberg 
zapovjedničtvo tvrdje Labohar u, povukao se je Oreho- 
vački u svoju kuću. Tu je smiestio glavni stan narodne 
vojske. Pram njegovoj kući jaše Labohar. ^ 

Orehovački je budan. Nije mu do sna, kada mu 
je zavičaj u pogibelji. Zagmut u kabanicu šeće semedj 
stražari pred kućom. Dojavljen mu je nalog generalov, 
da vojnici moraju iz tvrdje u Bisag. I ovo ide opet 
preko Štumberga. Velika sumnja radja mu se u duši. 

Da ne bi možda Štumberg izveo kakove strašne lopov- 
štine sa Križevci i s Hrvatskom, da ne bi bio on Krij-^Tj 
ževcem, što je prije više g^ina bio Lastoher Kostaj¬ 
nici. U takove misli zadubljen stupa on gore dole iz- 
pred svoje kuće. Ne smeta ga ni ćurkom lievajuća kiša 
Najedanput pričini mu se, da na. putu od Trstenik 
čuje kano težko jecanje. Sluša. Bazabire to jasnije. 
Zapovjedi dvama gradjanima, da podju š njim sa lučju. 
Krenu pravcem odkuda je jecanje dolazilo. Jedno sto 
koračaja, pa imaju što [vidjeti. 

Stjepko nosi u naramku svojem otca svojega. Lice . 
mu je skroz izgrebeno, izderano, odjeća skroz mokra, 


Digitized by Google 



63 


krvlju tako vlastitom, kao i otčevom oblivena. Sliepi 
starac sav krvav uzdiše i jeca umirućim glasom. 

„Oj ne umri mi, otče dragi, ne umri, ta evo još 
nekoliko koračaja, pa smo na mjestu... Evo svjetlost 
se već vidi... Otče, otče dodji k sebi. Ondje ćemo ti 
zavezati ranu, ti ćeš opet živit, živit djeci svojoj... Ha 
evo već se približuju ljudi". 

Nadodje Orehovački sa svojimi. 

Vidi plemenitoga mladića krvava, vidi umirućega, 
na smrt ranjenoga starca. 

„Stjepko za Boga ti si to? Tvoj otac? Što je? 
Što to znači?" viknu Orehovački. 

„Izdajstvo; izdajstvo grozno. Oj brzo na noge pod¬ 
župane. Štumberg nas je izdao, predat će nas u ruke 
Turkom. Je li otišao Labohar sa vojnici... To je sve 
prevara Štumbergerova... Oj brzo, brzo, da ne bude 
kasno". 

''v. - U to dopade Labohar i više gradjana i seljaka. 

Pomognu nosit starca. Stjepko pripovjedi na brzu 
ruku sve. Hvali Bogu, vidiv da Labohar sa vojnici nije 
otišao iz tvrdje. 

Skočiv sretno s krova kapelice u Glogovnicu, pre¬ 
plivao je sretno derući potok. Tresak gromova, silna 
v kiša, tmina, bilo mu u pomoć, te ga nisu vojuici turski 
opazili. Došav do svoga mlina, ljubav djetinska nije do¬ 
pustila, a da još jedanput ne poljubi mrtva svoga otca. A1 
kako se preseneti, kad začuje, gdje starac stenje, kad 
se osvjedoči, da još diše, da još živi. Što da čini, starcu 
da pomogne? A1 za Boga neima vremena; jer upro- 
pastit će izdajica domovinu. Pogledav pram nebu, prigne 
se k starcu, primi ga i digne u naramak svoj, pa sa 
tim teškim bremenom porene u tamnu noć, na kišu na 
buru pram gradu. Oj mnogo je on ove noći pretrpio ; 
a put prieko vodom napunjenih jama, prieko trnja i 

šikara sa bremenom, koje je nad sve čuvao, oslabi 
ga još više. Snaga tjelesna stane ga na pol puta ostavljati, 
al pogled na nebo, pogled na Ijubeznoga otca, pomisao 
na Jelenu, na domovinu, podade mu novu moć, novu 
jakost. Hitro, hitro preleti on preko svih tih zaprieka. 
Bog mu je bio u pomoć — sretno dodje do Križevaca. 

U tili čas sila se naroda sleti kući Orehovačkoga. 
Skoro stotina jih poleti k potoku Vrtlinu, da potraže 
uhode. Za nekoliko časova sa vikom i bukom vuku kroz 
grad lazara Grgu, a uz njega dva draguna, dva preo- 
obučena Turčina. U jalšiku, kraj župnoga majura na¬ 
šli su je sakrivene. „Izdajstvo, izdajstvo," orise gradom. 
Sva narodna vojska, gradjani i seljaci su na noguh. 

„Oj čujte me, podžupane, čujte me, kapetane, čuj 
me narode", vapi Stjepko, što ga grlo nosi, premjošte 
sav mokar, krvav razkuštrane kose, izderanih rubača, 
izgleda on u ovaj čas dostojanstveno, „sada je hora 
uđriti na Turke. Sada ili nikada. Bog jih je predao baš 
u naše ruke. Potok Vrtlin već izlazi kod utoka iz ko¬ 
rita, a isto tako i Koruška. Za pol ure biti će čitavo 
polje do preko Vrbovca pod vodom. Turci su udarili ta¬ 
bor kod kule Poljanske. Ondje ima Glogovnica, kad se 
razlije, najveći mah. Oj ako složno udarimo na njih sa 
jednoga i drugoga briega, pred vodom ne mogu nikamo, 
satrt ćemo jih, ma bilo jih i koliko. Oj na noge, braćo 
na noge! Bog nam kaže put. Sada ili nikada!" 

„Sada ili već nikada", zavapi svečanim glasom 
Orehovački, potegauv mač iz korica. „Ajdmo braćo, aj- 
dmo u boj sveti za domovinu dragu. Bog, koj je čuđno- 
vitim putem ovoga mladića vodio, da nas izbavi od iz¬ 
dajstva kletoga, Bog nam kaže sada opet put, kojim 
ćemo se posve osloboditi krvnika. Napred braćo, napred!" 

. „Napred, napred", odzove se hiljada grla odušev¬ 
ljenoga naroda. 

Vojska se stavi u redove. 

„Na dvie strane razdielit ćemo se braćo. Polovica 
će s inenom preko Vrtlina briegom iztočnim do tabora 
turskoga; a druga će polovica pod kapetanom Laboharom 
preko Koruške briegom zapadnim. Napram kuli Po- 
ljanskoj zaustavit ćemo se. Mi ćemo od iztoka navaliti 
prvi, a vi, braćo, za nami“. Ovako Orehovački. 

Odkrije glavu, poklekne. Sav narod učini to isto 

„U tvoje sveto ime, činimo ovaj korak, gospo, 
dine... 0 nemoj odvrnuti lica svoga od biednoga i si¬ 
romašnoga puka svoga! Budi nam milostiv, gospodine. 
Oj vi svi blagi duhovi mučenika nesretne Hrvatske, 
koji ste tečajem viekova krv svoju prolili u boju sve¬ 
tom za otačbinu dragu i koji ste sad kod priestolja ne¬ 
beskoga, molite se za nas. Blagoslov vaš neka nas prati 1“ 
Ovako Orehovački. 

Kiša je medjutim slabije padala. Jošte je ura do 
zore. Vojska kreće svaka svojim putem. Dva viestnika 
odlete, jedan u Ivanić, drugi u Koprivnicu, da zamole 
brzu pomoć. Još je sve tamno. Samo luči, što su ih 
vojnici nosili, razsvietljuju pomalo tminu. 

U kući Orehovačkoga na krevetu leži stari Ma- 
Jjak. Nekoliko gradjanka ornata mu ranu. 

„Otče s Bogom, dužnost me zove, te se dielim od 
tvoje smrtne postelje, koje drugčije ne .bih ostavio. 
Idem po Jelenu. Otče... spasena ona, spasena domo¬ 
vina — oživit ćeš možda i ti, otče dragi... s Bogom“ ! 

Starac kao da je razumio rieči njegove. Usta mu 
šapću blagoslov za odlazećim. Za nekoliko časova pre- 
minu starac. 

Vhi. 

Potok Glogovnica teče, počam od Križevaca do¬ 
linom sad širom sad užom izmedju dva briega, koji 
se uzporedno južnim pravcem sve do Gradca protežu. 

Iztočnomu briegu je Glogovnica bliže, na mjestih ga 
skoro podlieva. Tako čini i kod mjesta, gdje je nekoć 
kula i kapela Poljanska stajala. Na tom mjestu je i do¬ 
lina najuža. Protivni brieg nije 200 hvati od potoka 
udaljen. 

U toj užini udarili su Turci glavni tabor, samo 
topovi sa nekoliko konjanika i pješaka ostali su jim 
jedno četvrt ure daljine izmedju sela Repinca i Bu- 
zadovca. 

Jedva nekoliko časova prošlo poslije sretnoga biega 
Stjepkova, evo dovuku Turci u kapelicu do trideset 
žena, ulovljenih oko Vrbovca i Rakovca. Sirote, slabo 
odjevene, posve su prokisle i prezeble. 

Jelena se osvie&ti. U družtvu nesretnih drugarica 
hadje ipak utjehu. Ove sirote činjahu joj se još ne- 
sretnijimi, — mnoge su posve klonule duhom. Na mo¬ 
litvu jih nagovara Jelena. ... 

A1 nije ni pol ure prošlo, evo otvaraju se opet 
vrata od kapelice. Siromašne žene tjeraju Turci opet 
na polje. Š njimi mora i Jelena. 

Hasan paša zapovjedio, da se u kapela namjeste 
plemeniti njegovi arapski konji, da jim ta oluja i kiša 
nenahudi, a žene da se drugamo smjeste. Kroz cieli 
tabor turski vuku nesretnice. Jelena zdvaja već 
No ona se je na sve pripravila. Ah smrt čini joj se 
jediniin utočištem, jedinom osloboditeljicom iz te biede. 

Poslije tumaranja od pol ure po turskom taboru 
dotjeraju jih po naputku Štumbergovu do staroga mlina, 
što je na Glogovnici izmedj Poljane i Buzadovca stajao. 
Vlastnik toga mlina, a š njim i svi stanovnici bližnjih 
sela ostavili su još jučer svoje kuće, te pobjegli u grad. 
Glavne turske čete nisu dopirale do ovoga mlina. Po- 
kasinska šuma, mlinu na sjever, jih je dielila. No tim 
bliže bijaše mlinu četa, koja je topove turske čuvala, 

nešto konjanika, nešto pješaka. Ležala je u šumici na 
južnoj strani mlina. 

Za kratak čas nastane velika vika u glavnom ta- 
bora turskom. U tabor prodrla voda. Od utoka Koruške 
teče ona svom silom cielom poljanom. Poplavljuje le- 
* žište, diže čadore turske. 

„Alah, poplava. Bježmo na brieg, drugčije se po- 
topismo svi 8 , viču presenećeni Turci. 

A1 u to začuje se prasak pušaka. 

»Djauri, djauri nas napali", viču poplašeni Turci. 
Prasak pušaka postajaše sve silniji. 

Sluša to Jelena sklopljenima rukama. Sinu joj 
trak nade i ufanja. 

* * 

* 

U kuli Poljanskoj razsvietljeni su prozori od sobe 
kraj kapele. Unutri je Hasan paša i Štumberg. 

»Tvoga viestnika dugo neima, Niemče 8 , nestrp¬ 
ljivo i ljutito govori Hasanpaša, gledajuć kroz prozor u 
tamnu noć u naoblačeno nebo. 

»Pa ni Mustafe, koga sam prije pol sata poslao, 
da razvidi, ni njega neima. Tako mi dina, zlo sam uči¬ 
nio, što sam tebi, Niemče, toliko povjerovao 8 . 

»Umiri s#, čestiti pašo", odgovara mu Štumberg. 

- Valjda se kukavice poplašile oluje... A1 evo kiša pre¬ 
staje, ov čas doći će viest, da su vojnici već daleko 
od Križevaca. Grad je onda za jednu uru naš 8 . 

Tako miri Štumberg Hasanpašu. Na ridjem licu 
izdajice vidi se strah i nemir. 

»Ha, kakva je to vika u taboru? 8 pita Hasanpaša. 
„Ha što to čujem? Voda? Poplava? E valah potok se 
razlio. Teče nam evo izpod ove kule... Ha čitavo more. 
Niemče, u što ti mene uputi! 8 

Kao biesan skače Hasanpaša po sobi gore dole. 

„Što da činim sada, prokleti Niemče, u što si me 

* 

aputio?" u najvećoj srditosti hoće Hasanpaša da poleti 
iz kule u tabor. A1 na vratih udari se sa Turčinom, 
koj bez duše viče: 

„Djauri, djauri, čitava vojska djaura ide na nas. 
Mustafabega uhvatili. Evo jih, već su posve blizu". 

Kao gromom ošinut stoji Hasanpaša. Prama pro-' 
zoru potrči. Ne može se u mraku još ništa razpoznati, 
ali izvanredno uho njegovo kao da razabire topot pri- 
bližajućih se konjanika. 

„Djauri, djauri", viče on izvan sebe. 

Izdajica Štumberg je u sto neprilika. Ta tko mu je 
poremetio sve njegove osnove ? Htjede da izmakne iz sobe. 

„Ha, prokleti, Niemče, ti si varalica, ti si prodao 
mene", zagrmi Hasanpaša. U najvećem biesnilu trgne 
izza pasa samokres — izpali — i Štumberg smrtno ra¬ 
njen sruši se na zemlju. 

„Napried u ime Boga, čuje se vika izvana. Ju¬ 
nački podžupan Orehovački doleti s briega sa stopede- 
set konjanika banderialaca. Puške konjanika planu, stra- 
žari Qa mostu kraj kule se ruše ii bježe u poplavljeni 
tabor. Orehovački zauzme most. 

„Napređ u ime Boga", viče junački Stjepko Ma¬ 
lj ak, i spusti se sa 600 KriževČana da potoka. Puške 
planu. Jauk, lelek ranjenih Turaka jim odgovara. Ne 
znaju, bi li se borili s vodom ili s neprijateljem. Puška 
za puškom, Turci padaju kao snoplje. Na vrancu leti 
Hasanpaša kroz tabor. 

„Hulje, kukavice*, viče on izvan sebe, „pješaci na 
drugi brieg, a konjanici oduzmite jim most*. 

Posluhnu. Pješaci gaze vodu napram drugomu 
briegu. A1 u zao čas po se. Tu jih dočeka još jača va¬ 
tra. Haramije i plemići seljaci spuštaju se na njih kao 
biesni. Mušketiri pucaju i zgadjaju dobro. A draguni, 
da operu sramotu, koju jim je vodja, izdajica, nanio, 
9 

tjeraju konje u vodu, gaze i sjeku Turke, da je stra¬ 
hota. Medjutim počelo se daniti. 

„Na most, što vas može, a ostali preplivajte po¬ 
tok", viče Hasanpašu konjanikom. 

Podbodu konjanici turski vatrene svoje konje. „H«j> 
preplivat će vodu. Jao onda i pon»gaj nam. Ne pustite 
jih, braćo Križevčani, ne pustite", viče Orehovački", pu¬ 
cate, sjetite u ime Boga". 

Bore se vriedni gradjani; al ipak dosta Turaka 
preplivat će potok, a jedan od najsmielijih penje se već 
na konju na obalu. Videći to Stjepko trgnuv iz ruku 
nekoga mesara sjekiru, priskoči k potoku, i prije nego 
je mogao Turčin nanj odapeti samokres, razkoli mu 
glavu. 

„Ha Osman beg pade 8 , viču konjanici, te vraćaju, 
plivajuć, svoje konje natrag. Smielije od njih posjeku 
kršni kovači i bačvari (pintari) Križevački. 

„Osman beg pao“, ruči Hasanpaša biesan kao ti¬ 
gar, „juriš na most, juriš 8 . 

Al badava. Razbije jib Orehovački i razprši po 
vodom poplavljenoj poljani. Vrata kapele su u ruku naših. 


| , Oj Jeleno, sestro, ti si spasena, viče provaljajuć 

i-vu kapelu Stjepko. 

[ ' - Al neima unutri Jelene. 

f Oj sestro, sestro moja draga, gdje si? vikne on 

' zdvojno. 

Smrvljen uništen od boli stoji on jedan čas ne- 
znajuć što da čini. „Umiri se Stjepko", primi ga za rame 
Orehovački, koj se je čuvši njegov vapaj, irazumivbol 
njegovu, do njega doturao. „Ooa je negdje u taboru 
turskom. Napred! Mi ju moramo spasiti". 

Napred, odzove mu se Stjepko. 

Orehovački protura se sa konjanici do vratakapele. 

„Oj Jeleno ti ćeš biti spasena po meni", govori 
sam a sebi, te goneć Turke izpred sebe, provali u ka¬ 
pelu. A1 neima u kapeli više Jelene. Dva plemenita 
arapska konja hržu unutri, poplašeni tolikom pucnjavom 
i vikom. 

„0 Jeleno*, uzdahne Orehovački; al u to dopre 
i do njega glas ričućega Hasan paše: „Juriš, juriš natrag". 

„Oprosti dušo", uzdahne on, „domovina je prva^V 
i poleti opet na most. 

* * 

* 

Siromašne zarobljenice, natiskane u mlinu, slušaju 
pucanje i viku. 

»Oj molite se sestre Bogu*, govori Jelena, stojeć 
med njimi. „To je oružje naše. Ova pucnjava naviešta 
nam slobodu i spasenje... Ako ne nam, to narodu na¬ 
šemu". .. 

„Oj molimo, Boga, sestre ako žrtvu traži od nas 
Gospodin, to nek uzme kao žrtvu život naš.. samo od 
sramote, od obezčasti neka nas občuva*! 

Strahovita krika oko mlina prekine molitvu ne¬ 
sretnih žena, Hasan paša glavom sokoli svoje. Videć, 
da jurišem ne može prodrieti na nijedan brieg, domisli 
se, ne bi li za vrieme juriša naše sa kojom svojom če¬ 
tom obići mogao. Preda zapoyjedničtvo Ali begu, a samt 
izleti iz bitke sa nekoliko konjanika i dodje do mlina. 
Tu kny mlina spazi most na drugu obalu. Lice mu 
sievnu od radosti. 

' „Ha most, most*, viče on kao pomaman naprot 
stražarom mlina*. Vi hulje, kukavice, pa me niste o 
tom izviestili. Umah po topove, gadovi jedni. Šest, osam 
konja pod jedan top. Preko ovoga mosta nosit ćete jih 
vi, hrdje... Brzo po topove. S topovi mora ciela zadnja 
četa, konjanici, i pješaci preko ovoga mosta na brieg. 
Dok projdemo, Ali beg će uzdržavati kletu tu kaursku 
š 

četa. A onda jaj im i pomagaj. Žurno po topove, svi 
po topove, a onda žurno preko mosta w . 

Tako ruči Hasanpaša. Sluša to Jelena. Kroz re¬ 
šetku vidi kako on, a š njim i Turci, njihovi stražari 
gaze vodu pram šumici, u kojoj su spravljeni topovi. 

„Oj spasimo se, sestre. Turci, su prošli od mlina. 
Razbijmo vrata“, zavapi ona. 

U mlinu bijaše balta i više cjepanica za ogriev. 
Late jib se žene, pa sa nekoliko udaraca obiju klju¬ 
čanicu. 

„Hvala ti, Bože", uzkliknu Jelena, proturav se 
s drugaricami iz mlina na most Svuda naokolo voda 
do briega. Jedino most na nešto uzdignutom nasipu 
pruža se nad vodom preko potoka. 

„Al stante, sestre stante, što nam hasni ovaj 
bieg. Turci će kako ste čuli za čas preko ovoga mosta 
^boriocem našim će za ledja, uništit njih, uništit naši 
Ovaj most, koj sada pomaže k spasu našemu, biti će 
za čas propašću svijuh nas. 0 razvalimo ga sestre, sru¬ 
šimo ga u vodu. Dosta nas je u jedan trenutak smo 
gotove. Turci ne će moći preko mosta. Naši će biti spa¬ 
šeni ... Oj dajte, držte se žene". 

Kao neko više biće čini se Jelena ženani. U je- 
i dan-bip laćaju se ciepanica. Jelena prima baltu. Lu¬ 
paju žene po gredal^i mostnicah mosta. Na najpogi- 
beljnijem mjestu je Jelena. Oduševljenje Jelenino na¬ 
dahnjuje i ostale žene. Mostnice već popuštaju, al grede 
se drže još čvrsto. ,0 još nekoliko udaraca*. 

„Oj Turci, Turci", viknu poplašene žene pa nagnu 
bježati napram briegu. Iz šumice pokaže se nekoliko 
konjanika turskih silom gazeći vodu. 

„Oj samo nekoliko udaraca jošte žene drage*, viče 
i moli zdvojno Jelens. Al ne slušaju prestrašene žene. 
Ona osta sama. Sakupiv sve svoje sile, udari po raz- 

klimanoj al ipak još stojećoj gredi mosta. Ova ne po¬ 
pušta jošte. 

Opazili ju Turci. »Oj bježi Jeleno, bježi*, viču 
žene već na briegu. 

»Još jedanput. Pomozi mi gospodine Bože u , klikne 
junačka djevojka, te. lupi baltom svom silom o gredu. 
Greda prasnu, spusti se s mostnicami u vodu, biesneći 
valovi ju pograbe, i što bi okom trenuo, mosta više 
neima, ostanke njegove nosi silna voda. 

Slavodobitni pogled, pun zahvalnosti, baci Jelena 
pram nebu. 

»Ha prokleti stvore", viknu Hasan paša, smotriv 
Sto Jelena počini. Pucajte, ubijte tu vješticu*. 

Više pušaka turskih plane za bježećom Jelenom. 
Ona trči još nekoliko koračaja. Napokon se sruši. Krv 
ju oblije. Tane ju tursko jzpod ramena pogodilo. 

»Most, novi most, gradite novi most", viče kao" 
biesan Hasanpaša napram četi, koja vuče po vodi most- 
niče. »Moramo ovdje preko, dok ne dodju kauri". Love 
mostnice Turci, sjeku u bližnjoj šumi. Hasan jih tuče 
sabljom i kundakom od puške. Mnogi od njih pogibiju 
u valovib biesnoga potoka. 

Al evo na bližnjem briegu pokazuje se Orehovački 
sa plemići Eriževačke okolice, a za njim umah Stjepko 
sa junaci mlinarskoga ceha. * 

Žene pobjegle od mosta obaviestile jih još u horu 
o nakani Turaka. 

»U ime Boga, pucaj*, viče Orehovački. Turci se 
ruše kao snoplje. 

U pucnjavi traži Stjepko sestru svoju. Nekoliko 
koračaja od obale, zaklonjenu za grmom jednim, nadje 
ju krvlju oblivenu bez sviesti. Bolno pogleda pram 
nebu. Ne progovoriv nirieči podigne ju, te izletiv šnjom 

izvan bojišta, položi ju na busen pod stari hrast Kao 
izvan sebe vraća se medju boreću braću. 

Hasan paša mora da odustane od navale i gra- 
djenja mosta. Od biesnila čupa si bradu. 

„Na drugi brieg. Poteci Huseine do Ali bega, neka 
i'On juriša na drugi brieg. Juriš, juriš. Svi na drugi 
brieg“, biesni on. 

Prama drugomu briegu kreće sva turska vojska. A1 
pojačana je ondje četa kršćanska sa konjanici Kopriv- 
ničkimi, koji su upravo stigli. 

Badava Hasanu juriš. Opet kreće vojska na Glo* 
govnički brieg. „Juriš!“ 

A1 kao nepomična klisura stoje vriedni građjani 
Križevački. Kose njihove kose po pješacih, a sjekire 
ruše konjanike, koji hoće da preplivaju potok. 

„Natrag krenite, natrag, do Vrbovca natrag*. 

Turska vojska kreće natrag. S obiju obala prate 
jih naši. Polovicu već vojske izgubio je Hasan. Blizu 
Gradca čeka ga <gova nevolja. Kapetan Ivanićki dočeka 
ga ondje. Stisnu naši Turčina u rebra. Bieži Hasan 
paša glavom bez obzira. Ostavi sve našim u rukuh: 
topove, puške, zairu i više stotina vojnika, koje naši 
—pohvataše. Do osam hiljada Turaka, što ubijenih, što 
utopljenih nosi Glogovnica poljanom Križevačko-gra- 
dačkom. 

Podne je toga slavodobitnoga dana. „Pobjedo, po¬ 
bjedo*, kliče od radosti narod. 

Glas: „pobjeda*, sluša i Jelena, ležeća pod kroš- 
natim tristogodišnjim hrastom, kamo ju je brat položio. 
Radost i blažcnost sieva joj na probliedjelom licu. Kraj 
nje kleči plačući brat Stjepko. Malo dalje stoji vodja. 
Orehovački. I na njegovo muževno lice kapnula suza. 
A ove okružava pobjedonosni narod. 

„Ta što plačeš, Stjepko 8 ? šaptne Jelena. „Ta ra¬ 
duj se domovina je spašena. Srce Hrvata ne smije biti 
danas tužno. I moje srce, prem će naskoro prestati 
kucati, sretno je, blaženo. Bog je posluhnuo molitvu i 
vapaj naš. Ja umirem rado... malenu ovu žrtvu pri- 
našam rado na žrtvenik mjle al nesretne domovine naše 8 . 

Angjelski posmjeh titra joj na ustih. Suze zasjaju 
na licu naroda. 

Orehovački poklekne do nje. 

„Oj ti mučenice, nesretnoga naroda našega 8 , suz¬ 
nim očima govori Orehovački. „Pusti da ti poljubim ruku, 
ruku, kojom si spasila nas... 0 da nije bilo tebe, i ne¬ 
čuvenoga tvoga junačtva, Turčin bi prodro preko mosta 
na ovaj brieg. Obkolio bi nas i sve uništio. Al Bog je 
tebi čistoj i nevinoj duši dao moć, te si odvratila tu 
groznu nesreću od nas, od nesretnoga zavičaja svoga. 
Oj primi hvalu, Jeleno, od braće svoje... Bog te zove 
k sebi Jeleno... To vidimo težkim srcem... Junakinja 
si bila u životu, junakinja si i u času smrti... Ti se 
je ne plašiš, ti umireš rado, jer umirdfr za narod svoj. 
Kad dodješ k Bogu, Jeleno, moli se za nesretnu Hr¬ 
vatsku. To je posljednja prošnja naša 8 . 

Od suza ne može junak dalje da govori. Narod, 
koj je dosada sjekd i klao, plače kao malo diete. 

Jelena pruži ruku Orehovgčkomu i pogleda ga 
pogledom blagim. 

Sunce probije oblake. Traci njegovi padnu na umi¬ 
ruću Jelenu. Ona se pridigne malo. Kao preobražena 
upre svoje oči pram svodu nebeskomu. 

„Oj sunce, koje si sinulo na oslobodjenu Hrvat¬ 
sku takoliepo, tako blago, oj sijaj joj uviek tako..! 
Ostaj mi s Bogom 8 . 

„Oj brate... i. vi svi braćo — s Bogom 8 . 

'Jelena izdahne plemenitu junačku dušu. 

Drugi dan bijaše sprovod junačkih žrtava. Iz kuće 
Orehovačkoga kreće povorka. Tu je ležala Jelena na 
odru uz mrtvo tielo otca svoga. Hiljade naroda plačuć 
pratile su ju do groba. Pokopana je na groblju sv. 
Križa, posve blizu onoga mjesta, odkud je prije tri dana 
narod od biega u tudjinu odvratila. 

Štumberg smrtno ranjen od Hasanpaše živio je 
još dva dana. Umro je u najgroznijih mukah, u bies- 
nilu. Mustafa beg Lastoher, kojega su naši još prije 
bitke, kao uhodu uhvatili, a š njim i lazara Grgu, pri¬ 
mi skupa s Grgom plaću izdajice na vješalih. 

Orehovački ostao je i nadalje zatočnikom domo¬ 
vine. Kašnje se je popeo do visokih časti, koje je dično 
na čast naroda obnašao. 

Stjepko Maljak umro je u velikoj starosti kao 
sudac grada Križevca. 

